Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(resolution, 2025-11-08)

Huquqni qoʻllashda yagona amaliyotni taʼminlash hamda qonunchilik hujjatlarini oʻzaro muvofiqlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga 1-ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Hukumatining ayrim qarorlari 2-ilovaga muvofiq oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.J. Ramatov hamda Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Vazirlar Mahkamasining 1994-yil 29-sentabrdagi 490-son qarori bilan tasdiqlangan Taʼlim muassasalarining qoʻshimcha toʻlovlar belgilangan pedagog xodimlari lavozimlari roʻyxati, mazkur toʻlovlarning turlari va miqdorlarining 4-bandi birinchi xatboshisi quyidagi tahrirda bayon etilsin: “4. Davlat budjeti mablagʻlari hisobidan moliyalashtiriladigan oliy taʼlim muassasalarida xorijiy tillar boʻyicha V2 va undan yuqori darajadagi milliy yoki unga tenglashtirilgan mos darajadagi xalqaro sertifikatga ega boʻlgan professor-oʻqituvchilar tarkibiga (chet tillari, xorijiy filologiya, chet tili va tarjima yoʻnalishlarining kasbiy va maxsus fanlari oʻqituvchilari bundan mustasno), shu jumladan, mehnatga soatbay haq toʻlash shartlarida oʻquv mashgʻulotlarini oʻtkazadigan professor-oʻqituvchilar tarkibiga chet tilida ayrim maxsus oʻquv fanlarini oʻqitganlik uchun fanni oʻqitish kursining davomiyligiga va chet tilini oʻqitish kasb mahoratiga qarab, budjet mablagʻlari hisobidan ularning lavozim maoshlariga bazaviy lavozim maoshining (mehnatga soatbay haq toʻlash miqdorining) 25 foizidan 100 foizigacha boʻlgan miqdorda oylik ustamalar belgilanadi”. 2. Vazirlar Mahkamasining 1996-yil 21-noyabrdagi 408-son qarori bilan tasdiqlangan Xorijiy fuqarolar va fuqaroligi boʻlmagan shaxslarning Oʻzbekiston Respublikasiga kelishlari va Oʻzbekiston Respublikasidan ketishlari tartibida: a) 2-bandda: quyidagi mazmundagi oʻninchi xatboshi bilan toʻldirilsin: “Oʻzbekiston Respublikasi Tashqi ishlar vazirligining Qoraqalpogʻiston Respublikasi va viloyatlardagi boʻlinmalarida yoki xalqaro maqomga ega boʻlgan Oʻzbekiston Respublikasi aeroportlaridagi boʻlinmalarida vizalarni rasmiylashtirish uchun taklif etuvchi tashkilotning arizasiga koʻra beriladigan Oʻzbekiston Respublikasi Tashqi ishlar vazirligining ruxsatnomasi asos boʻladi”; oʻninchi xatboshi oʻn birinchi xatboshi deb hisoblansin; b) 10-bandda: quyidagi mazmundagi yettinchi xatboshi bilan toʻldirilsin: “Mazkur Tartibning 3-bandida koʻrsatilgan shaxslarga ham xalqaro maqomga ega boʻlgan Oʻzbekiston Respublikasi aeroportlarida vizalar uzaytiriladi. Bunda ushbu konsullik harakati chet el fuqarosi faqat keyingi reysga joʻnab ketish uchun berilgan aviachiptaga ega boʻlgan taqdirdagina ruxsat etiladi. Agar keyingi reysda joy boʻlmasa, tasdiqlovchi hujjatlar (aviachipta yoki joʻnash sanasi koʻrsatilgan aviakompaniyaning xati) taqdim etilganda uzaytirilishiga ruxsat beriladi”; yettinchi xatboshi sakkizinchi xatboshi deb hisoblansin; sakkizinchi xatboshi quyidagi tahrirda bayon etilsin: “Viza berish hujjatlarini koʻrib chiqish va chet el fuqarosiga kelish vizasini rasmiylashtirish muddati 10 sutkadan, xorijiy investitsiyalar ishtirokidagi korxonalarning chet el fuqarosini taklif qilgan arizasi 2 ish kunidan, “IT-visa” berilganda esa 3 sutkadan oshmasligi kerak”; v) quyidagi mazmundagi 101 va 102-bandlar bilan toʻldirilsin: “101. Oʻzbekiston Respublikasi Tashqi ishlar vazirligi Oʻzbekiston Respublikasi yuridik shaxslarining yoki xorijiy davlatlarning Oʻzbekiston Respublikasida akkreditatsiyadan oʻtgan diplomatik, savdo vakolatxonalari, xalqaro tashkilotlarning yozma soʻroviga koʻra, Oʻzbekiston Respublikasining konsullik muassasalarida yoki Oʻzbekiston Respublikasi Tashqi ishlar vazirligining Qoraqalpogʻiston Respublikasi va viloyatlardagi boʻlinmalarida yoki xalqaro maqomga ega boʻlgan Oʻzbekiston Respublikasi aeroportlaridagi boʻlinmalarida chet el fuqarolariga kirish vizalarini berish uchun viza taʼminoti boʻyicha yordam koʻrsatadi. 102. Oʻzbekiston Respublikasi Tashqi ishlar vazirligi arizani koʻrib chiqish uchun belgilangan muddat tugagandan soʻng Oʻzbekiston Respublikasining konsullik muassasalariga yoki Oʻzbekiston Respublikasi Tashqi ishlar vazirligining Qoraqalpogʻiston Respublikasi va viloyatlardagi boʻlinmalariga yoxud xalqaro maqomga ega boʻlgan Oʻzbekiston Respublikasi aeroportlaridagi boʻlinmalariga tegishli koʻrsatmalar yuboradi, ular asosida chet el fuqarolariga Oʻzbekiston Respublikasiga kirish uchun viza beriladi. Viza taʼminoti boʻyicha yordam koʻrsatish muddati — 3 oy”; g) quyidagi mazmundagi 111-band bilan toʻldirilsin: “111. Chet el fuqarolari Oʻzbekiston Respublikasi hududiga kirish yoki uning hududi orqali tranzit oʻtishga viza olish uchun Oʻzbekiston Respublikasining chet eldagi diplomatik vakolatxonasi yoki konsullik muassasasiga Oʻzbekistonga kelishi kutilayotgan sanadan kamida 7 kun oldin murojaat qilishlari lozim”. 3. Vazirlar Mahkamasining “Respublika oliy taʼlim muassasalari xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2008-yil 1-avgustdagi 164-son qarorida: a) 1-ilovaning “Izohlar” qismi quyidagi mazmundagi 3-band bilan toʻldirilsin: b) 4-ilovada: 11-banddagi “Oliy va oʻrta maxsus taʼlim vazirligi hamda Bandlik va mehnat munosabatlari vazirligining pedagog va rahbar xodimlarning” soʻzlari “Oliy taʼlim, fan va innovatsiyalar vazirligi hamda Kambagʻallikni qisqartirish va bandlik vazirligining oliy taʼlim muassasalari xodimlarining” soʻzlari bilan almashtirilsin; 161-bandning ikkinchi xatboshisi va 17-bandning oltinchi xatboshisidagi “Oliy va oʻrta maxsus taʼlim vazirligi” soʻzlari “Oliy taʼlim, fan va innovatsiyalar vazirligi” soʻzlari bilan almashtirilsin; v) 5-ilovaning matni quyidagi tahrirda bayon etilsin: 4. Vazirlar Mahkamasining 2012-yil 5-yanvardagi 2-son qarori bilan tasdiqlangan Davlat va xoʻjalik boshqaruvi organlari, mahalliy davlat hokimiyati organlari xodimlarining xizmat guvohnomasi toʻgʻrisidagi namunaviy nizomning 22-bandi ikkinchi xatboshisi “Qonunchilik palatasi,” soʻzlaridan keyin “Oʻzbekiston Respublikasi Hisob palatasi,” soʻzlari bilan toʻldirilsin. 5. Vazirlar Mahkamasining 2014-yil 30-oktabrdagi 301-son qarori bilan tasdiqlangan Qishloq aholi punktlari yerlaridan foydalanish tartibi toʻgʻrisidagi nizomda: a) 17-banddagi “umrbod egalik qilish va meros qilib qoldirish huquqi bilan” soʻzlari “qonunchilikda belgilangan tartibda” soʻzlari bilan almashtirilsin; b) 18-band quyidagi tahrirda bayon etilsin: “18. Qurilish uchun vaqtincha foydalanilmayotgan yerlarda yengil turdagi obyektlar (savdo chodirlari, doʻkonchalar, reklama konstruksiyalari va shu kabilar) qurish maqsadida qonunchilikda belgilangan tartibda berilishi mumkin, qishloq xoʻjaligi va oʻrmon xoʻjaligi korxonalari, muassasalari va tashkilotlari hududlarida joylashgan qishloq aholi punktlarida esa — qishloq xoʻjaligi va oʻrmon xoʻjaligi korxonalari, muassasalari va tashkilotlari roziligi bilan beriladi”; v) 27-band quyidagi tahrirda bayon etilsin: “27. Umumiy foydalanish yerlaridagi yoʻllar va ariqlar tarmogʻidan tashqari yer uchastkalari yengil turdagi obyektlar (savdo chodirlari, doʻkonchalar, reklama konstruksiyalari va shu kabilar) uchun, qishloq xoʻjaligi va oʻrmon xoʻjaligi korxonalari, muassasalari va tashkilotlari hududlarida joylashgan qishloq aholi punktlarida esa — qishloq xoʻjaligi va oʻrmon xoʻjaligi korxonalari, muassasalari va tashkilotlari roziligi bilan yuridik shaxslarga va fuqarolarga qonunchilikda belgilangan tartibda berilishi mumkin”. 6. Vazirlar Mahkamasining 2016-yil 5-maydagi 144-son qarori bilan tasdiqlangan Bolalar musiqa va sanʼat maktablari toʻgʻrisidagi nizomning 57-bandi birinchi xatboshisi quyidagi tahrirda bayon etilsin: “57. Bolalar musiqa va sanʼat maktablarining direktori va direktor oʻrinbosarlariga 27 kalendar kundan hamda oʻqituvchi, konsertmeysterlarga 56 kalendar kundan iborat yillik uzaytirilgan mehnat taʼtili beriladi”. 7. Vazirlar Mahkamasining 2017-yil 9-fevraldagi 66-son qarori bilan tasdiqlangan Tadbirkorlik subyektlarini davlat roʻyxatidan oʻtkazish tartibi toʻgʻrisidagi nizomning 40-bandi oʻninchi xatboshisi quyidagi tahrirda bayon etilsin: “muassis hisoblangan yuridik shaxsning tugatilganligi yoki jismoniy shaxsning vafot etganligi holati aniqlangan taqdirda, aksiyadorlik jamiyatlari bundan mustasno”. 8. Vazirlar Mahkamasining 2017-yil 22-maydagi 304-son qarori bilan tasdiqlangan Oliy taʼlimdan keyingi taʼlim toʻgʻrisidagi nizomda: a) 52-band quyidagi mazmundagi xatboshi bilan toʻldirilsin: “Oliy taʼlimdan keyingi taʼlim institutlari mavjud boʻlgan ilmiy va taʼlim tashkilotlari har yili 2-marta (iyun va dekabr oylarida) izlanuvchilar faoliyatini ichki monitoring qiladi. Ichki monitoring mazkur Nizomning 53 — 55-bandlariga muvofiq oʻtkaziladi”; b) 55-band quyidagi tahrirda bayon etilsin: “55. Monitoring natijalari Kollegial organ tomonidan koʻrib chiqiladi va tasdiqlanadi. Quyidagi asoslarga koʻra doktorantlar tayanch doktorantura yoki doktoranturadan chetlatilishi mumkin: oʻz arizasiga muvofiq; salomatligi tufayli (tibbiy komissiya maʼlumotnomasi asosida); yakka tartibdagi rejalarini bajarmaganda; ilmiy yoki taʼlim tashkilotining ichki tartib-qoidalarini tizimli (uch yoki undan ortiq) ravishda buzganda; sudning hukmi bilan ozodlikdan mahrum qilinganda; hisobotlarni belgilangan muddatda taqdim etmaganda; dissertatsiyani tayyorlash va himoya qilish talabini buzganda. Yakka tartibdagi rejalarini bajarmagan doktorantlar Kollegial organ qarori bilan tayanch doktorantura yoki doktoranturadan chetlatiladi va oʻqishga qayta tiklanmaydi. Doktoranturadan monitoring natijalari boʻyicha chetlatilgan yoki dissertatsiyasini muddatida himoya qilmagan shaxslar dissertatsiyasini tugatish va himoya qilish davrida mustaqil izlanuvchi sifatida rasmiylashtirilishi mumkin. Ilmiy yoki taʼlim tashkilotining ichki tartib-qoidalarini buzgani uchun oʻqishdan chetlatilgan shaxslar oʻqishga qayta tiklanmaydi. Yakka tartibdagi rejalarini bajarmagan doktorantlar va mustaqil izlanuvchilarning ilmiy rahbarlari va konsultantlariga Kollegial organ qarori bilan rahbarlik va maslahat uchun toʻlanadigan haq toʻxtatiladi. Bunda doktorantlar va mustaqil izlanuvchilarning rahbarlari hamda konsultantlari bir yil muddatga ilmiy rahbarlik qilishdan chetlashtiriladi”; v) 57-band quyidagi mazmundagi xatboshilar bilan toʻldirilsin: “Monitoring natijalariga koʻra tegishli ixtisoslik boʻyicha dissertatsiyalarni belgilangan muddatlarda himoya qilmagan izlanuvchilar (ketma-ket uch nafar va undan ortiq) aniqlangan taqdirda, ushbu ixtisoslik boʻyicha oliy taʼlimdan keyingi taʼlim institutining faoliyati Oliy taʼlim, fan va innovatsiyalar vazirligining qaroriga muvofiq har yili mart oyida toʻxtatiladi. Bunda oliy taʼlimdan keyingi taʼlim institutining faoliyati uch yil oʻtgandan soʻng mazkur Nizomning 2-bobiga muvofiq qayta tiklanishi mumkin”. 9. Vazirlar Mahkamasining 2017-yil 20-iyundagi 393-son qarori bilan tasdiqlangan Oliy taʼlim muassasalari talabalari oʻqishini koʻchirish, qayta tiklash va oʻqishdan chetlashtirish tartibi toʻgʻrisidagi nizomning 9-bandida: oʻn toʻrtinchi xatboshi chiqarib tashlansin; oʻn beshinchi — oʻn sakkizinchi xatboshilar tegishlicha oʻn toʻrtinchi — oʻn yettinchi xatboshilar deb hisoblansin. 10. Vazirlar Mahkamasining 2017-yil 18-sentabrdagi 734-son qarori bilan tasdiqlangan Maʼmuriy qamoqqa olingan shaxslarni qabul qilish va saqlash uchun moʻljallangan maxsus qabulxonalar toʻgʻrisidagi nizomning 2-bandi va 9-bandi “a” kichik bandining ikkinchi xatboshisidagi “sudyasining” soʻzi “tergov sudyasining” soʻzlari bilan almashtirilsin. 11. Vazirlar Mahkamasining 2018-yil 29-yanvardagi 65-son qarori bilan tasdiqlangan Oʻsimliklar karantini ostidagi mahsulotlar uchun fitosanitariya sertifikatlarini berish tartibi toʻgʻrisidagi nizomda: a) 11-band quyidagi mazmundagi xatboshilar bilan toʻldirilsin: “Dala chetlari, kanallar, sugʻorish va kollektor-drenaj tarmoqlari atrofidagi maydonlar (keyingi oʻrinlarda — dala chetlari) hamda aholi tomorqasi, xonadonlar va koʻp qavatli uylar oldi, mahallaning ichki koʻchalaridan samarali foydalangan, shu jumladan, dala chetlariga har yili 1-aprelga qadar ekin ekkan va yil davomida mahsulot yetishtirgan qishloq xoʻjaligi mahsulotlari yetishtiruvchilaridan ushbu Nizomga 2-ilovadagi Fitosanitariya sertifikati pasportining 7-bandida belgilangan ichki fitosanitariya sertifikati berilganligi uchun yigʻim bir yil davomida undirilmaydi. Bunda qishloq xoʻjaligi mahsulotlari yetishtiruvchilari tomonidan elektron ariza bilan murojaat qilinadi. Ariza ushbu Nizomga 21-ilovaga muvofiq sxema boʻyicha koʻrib chiqiladi”; b) quyidagi mazmundagi 21-ilova bilan toʻldirilsin: 12. Vazirlar Mahkamasining 2018-yil 13-iyuldagi 535-son qarori bilan tasdiqlangan Maʼmuriy qamoqqa olingan shaxslarni maxsus qabulxonada saqlash bilan bogʻliq xarajatlarni undirish tartibi toʻgʻrisidagi nizomda: a) 3-bandning birinchi xatboshisi va 5-banddagi “sudyasining” soʻzi “tergov sudyasining” soʻzlari bilan almashtirilsin; b) 1-ilovaning “1-bosqich” pozitsiyasi “Subyektlar” ustunidagi “Tuman (shahar) maʼmuriy sudi” soʻzlari “Jinoyat ishlari boʻyicha tuman (shahar) sudining tergov sudyasi” soʻzlari bilan almashtirilsin; v) 3 — 5-ilovalarning matnidagi “jinoyat ishlari boʻyicha sudi sudyasi” soʻzlari “jinoyat ishlari boʻyicha tuman (shahar) sudining tergov sudyasi” soʻzlari bilan almashtirilsin. 14. Vazirlar Mahkamasining 2019-yil 9-yanvardagi 11-son qarori bilan tasdiqlangan Sudyalar va ularning oila aʼzolari pensiya taʼminoti shartlari, meʼyorlari hamda tartibi toʻgʻrisidagi nizomda: a) 12 — 14-bandlar quyidagi tahrirda bayon etilsin: “12. Yoshga doir pensiya tayinlash uchun murojaat qilgan shaxsning arizasiga ushbu Nizomning 30-bandida koʻrsatilgan ish davrni tasdiqlaydigan hujjat ilova qilinishi lozim. Bundan tashqari, zarur hollarda quyidagilar taqdim etiladi: a) tegishli organ tomonidan berilgan harbiy xizmatni, davlat xavfsizligi organlarida va ichki ishlar organlarida xizmat qilganlikni tasdiqlaydigan maʼlumotnoma; b) bolani parvarish qilish boʻyicha taʼtil berilganligi va taʼtildan qaytganligi toʻgʻrisidagi buyruqlarning nusxalari ilova qilingan holda, ayol kishi bola tugʻilgandan boshlab u uch yoshga toʻlgungacha boʻlgan davrda mehnat munosabatlarida boʻlgan tashkilot (tashkilotlar) tomonidan berilgan bola uch yoshga toʻlgunga qadar uni parvarish qilish vaqtini tasdiqlaydigan maʼlumotnoma; v) ariza beruvchi urush qatnashchisi yoki unga tenglashtirilgan shaxs hisoblanishini tasdiqlaydigan hujjat; g) familiyasi, ismi, otasining ismi oʻzgartirilganligi toʻgʻrisidagi hujjat; d) oqlov hukmi yoki ish toʻxtatilganligi toʻgʻrisida sudning ajrimi (qarori) yoki prokuror (tergovchi)ning ish toʻxtatilganligi toʻgʻrisidagi qarori, shuningdek, ehtiyot chorasi sifatida shaxsni qamoqda saqlash, qamoq yoki ozodlikdan mahrum etish shaklida jazoni oʻtash davri toʻgʻrisida tergov organlari yoki ichki ishlar organlarining maʼlumotnomasi, reabilitatsiya toʻgʻrisidagi hujjatlar (sud organlari, prokuratura organlari, surishtiruv va tergov organlarining oqlov hukmi chiqarilganligi toʻgʻrisidagi maʼlumotnomasi yoki reabilitatsiya qiluvchi asoslar boʻyicha jinoyat ishi toʻxtatilganligi toʻgʻrisidagi qarori (ajrimi). Ushbu bandda nazarda tutilgan hujjatlar ular ushbu Nizomning 6-bandida koʻrsatilgan organlarda mavjud boʻlganda, pensiya tayinlashni soʻrab murojaat etgan shaxs tomonidan taqdim etilmaydi. 13. Nogironlik pensiyasini tayinlashni soʻrab murojaat etgan shaxsning arizasiga baxtsiz hodisa va sogʻliqning xizmat vazifalarini bajarishda boshqacha tarzda shikastlanishi toʻgʻrisidagi dalolatnoma (agar nogironlik mehnatda mayiblanish oqibatida sodir boʻlgan boʻlsa, boshqa rasmiy hujjat) ilova qilinishi lozim: Bundan tashqari, ushbu Nizomning 12-bandi “a” — “d” kichik bandlarida koʻrsatilgan hujjatlar taqdim etiladi. Ushbu bandda nazarda tutilgan hujjatlar ular ushbu Nizomning 6-bandida koʻrsatilgan organlarda mavjud boʻlganda, pensiya tayinlashni soʻrab murojaat etgan shaxs tomonidan taqdim etilmaydi. 14. Boquvchisini yoʻqotganlik pensiyasini tayinlashni soʻrab murojaat etgan shaxsning arizasiga quyidagi hujjatlar ilova qilinishi lozim: oila aʼzosining vafot etgan boquvchi bilan qarindoshlik munosabatlarini tasdiqlovchi hujjatlar (nikoh toʻgʻrisidagi guvohnoma, nikoh bekor qilinganligi toʻgʻrisidagi guvohnoma, ular boʻlmagan taqdirda — fuqarolik holati dalolatnomalaridagi yozuvdan koʻchirma, vakolatli tashkilotlarning yoki xorijiy davlatlar mansabdor shaxslarining maʼlumotnomasi); boquvchining vafot etganligi toʻgʻrisidagi guvohnoma yoki uning bedarak yoʻqolganligi toʻgʻrisida sudning qarori. Bundan tashqari, zarur hollarda quyidagilar taqdim etiladi: baxtsiz hodisa va sogʻliqning xizmat vazifalarini bajarishda boshqacha tarzda shikastlanishi toʻgʻrisidagi dalolatnoma (agar boquvchining vafoti mehnatda mayib boʻlishi oqibatida sodir boʻlgan boʻlsa, boshqa rasmiy hujjat); Ushbu Nizomning 12-bandi “a” — “d” kichik bandlarida koʻrsatilgan, vafot etgan boquvchining nomiga rasmiylashtirilgan (yozilgan) hujjatlar. Boquvchi-pensioner vafot etgan taqdirda, ushbu bandda koʻrsatilgan zarur hujjatlar taqdim etilishi lozim, vafot etganning pensiya hujjatlari yigʻmajildida mavjud boʻlgan hujjatlar bundan mustasno”; b) 16-bandning “v” kichik bandidagi “yoki vafot etgan sudya bilan tuzilgan er yoki xotin nikohi toʻgʻrisidagi guvohnoma” soʻzlari chiqarib tashlansin. 15. Vazirlar Mahkamasining 2020-yil 31-yanvardagi 59-son qarori bilan tasdiqlangan Oliy taʼlim muassasalari talabalariga stipendiyalar tayinlash va toʻlash tartibi toʻgʻrisidagi nizom quyidagi mazmundagi 171-band bilan toʻldirilsin: “171. Jamgʻarma uchun shakllantirilgan mablagʻlar oliy taʼlim tashkilotining xarajatlar smetasida budjet tizimi budjetlari xarajatlarining iqtisodiy tasnifi boʻyicha alohida xarajat moddasida bir satrda, yilning choraklari va oylari kesimida rejalashtirilgan holda aks ettiriladi”. 16. Vazirlar Mahkamasining 2020-yil 26-avgustdagi 517-son qarori bilan tasdiqlangan Respublika oliy taʼlim muassasalarining professor-oʻqituvchilari va boshqa toifadagi xodimlarini budjetdan tashqari mablagʻlar hisobidan moddiy ragʻbatlantirish tartibi toʻgʻrisidagi nizomning 16-bandida: quyidagi mazmundagi ikkinchi xatboshi bilan toʻldirilsin: “Bunda boshqa toifadagi xodimlarning ish haqiga nisbatan belgilanadigan ustamalarning eng yuqori miqdori 400 foizdan ortiq boʻlishi mumkin emas. Zarur hollarda oliy taʼlim muassasalariga malakali mutaxassislarni jalb etish maqsadida boshqa toifadagi xodimlarning ish haqiga nisbatan belgilanadigan ustamalarning eng yuqori miqdori oliy taʼlim muassasasining Kengashi tomonidan mustaqil belgilanishi mumkin”; ikkinchi xatboshi uchinchi xatboshi deb hisoblansin. 17. Vazirlar Mahkamasining 2020-yil 31-dekabrdagi 829-son qarori bilan tasdiqlangan Korrupsiyaga oid huquqbuzarlik haqida xabar bergan yoki korrupsiyaga qarshi kurashishga boshqa tarzda koʻmaklashgan shaxslarni ragʻbatlantirish tartibi toʻgʻrisidagi nizomda: a) 3-bandning beshinchi xatboshisidagi “611, 1931 va 1932-moddalarida” soʻzlari “611, 1931, 1932 va 1934-moddalarida” soʻzlari bilan almashtirilsin; b) 9-bandning “a” kichik bandi quyidagi tahrirda bayon etilsin: “a) korrupsiyaga oid maʼmuriy huquqbuzarliklar haqida berilgan xabar uchun: Oʻzbekiston Respublikasining Maʼmuriy javobgarlik toʻgʻrisidagi kodeksining 611, 1931 va 1932-moddalarida nazarda tutilgan huquqbuzarliklar uchun — bazaviy hisoblash miqdorining uch baravari miqdorida; Oʻzbekiston Respublikasining Maʼmuriy javobgarlik toʻgʻrisidagi kodeksining 1934-moddasida nazarda tutilgan huquqbuzarliklar uchun — undirilgan jarimaning ellik foizi miqdorida”. 18. Vazirlar Mahkamasining 2021-yil 6-iyuldagi 421-son qarori bilan tasdiqlangan Oʻzbekiston Respublikasi va xorijiy hamkor oliy taʼlim tashkilotlarining qoʻshma taʼlim dasturlari asosida taʼlim faoliyatini tashkil etish tartibi toʻgʻrisidagi nizomning 13-bandi beshinchi xatboshisidagi “40” raqami “30” raqami bilan almashtirilsin. 19. Vazirlar Mahkamasining “Respublika oliy taʼlim muassasalarida talabalarni turar joy bilan qamrab olish darajasini oshirish chora-tadbirlari toʻgʻrisida” 2021-yil 9-sentabrdagi 563-son qarorida: a) 1-bandning “b” kichik bandi beshinchi xatboshisi quyidagi tahrirda bayon etilsin: “Davlat qabul komissiyasi tomonidan belgilangan tartibda qabul qilingan talabalar turar joylarini saqlash va ekspluatatsiya qilish bilan bogʻliq xarajatlarning 50 foizi Davlat budjeti hisobidan, biroq bazaviy hisoblash miqdorining 3 baravaridan ortiq boʻlmagan miqdorda subsidiya ajratish orqali qoplab boriladi. Bunda talabalar turar joylarini saqlash va ekspluatatsiya qilish bilan bogʻliq xarajatlarga — binoni saqlash uchun masʼul boʻlgan xodimlarning ish haqi va unga tenglashtirilgan toʻlovlar, kommunal toʻlovlar hamda binoni qayta jihozlash va obodonlashtirish bilan bogʻliq xarajatlar kiradi”; b) 4-band quyidagi mazmundagi xatboshi bilan toʻldirilsin: “Bunda talabalar turar joylarini qurish boʻyicha loyihalar tadbirkorlik subyekti va davlat oliy taʼlim tashkilotining budjetdan tashqari mablagʻlari hisobidan aralash moliyalashtirish orqali amalga oshirilganda, ularni saqlash va ekspluatatsiya qilish bilan bogʻliq xarajatlar ushbu qarorning 1-bandi “b” kichik bandi beshinchi xatboshisiga muvofiq moliyalashtiriladi”; v) 7-bandda: ikkinchi xatboshi chiqarib tashlansin; uchinchi — oltinchi xatboshilar tegishlicha ikkinchi — beshinchi xatboshilar deb hisoblansin. 20. Vazirlar Mahkamasining 2022-yil 21-fevraldagi 80-son qarori bilan tasdiqlangan Maxsus elektron tizim orqali ayrim faoliyat turlarini litsenziyalash tartibi toʻgʻrisidagi yagona nizomga 36-ilovaning 7-pozitsiyasi quyidagi tahrirda bayon etilsin: 21. Vazirlar Mahkamasining “Yangi Oʻzbekiston” universitetining iqtidorli talabalariga davlat grantini berish tartibi hamda Oʻzbekiston Respublikasida faoliyat yuritayotgan xorijiy oliy taʼlim tashkilotlari va ularning filiallari hamda nodavlat oliy taʼlim tashkilotlariga toʻlov-kontrakt asosida oʻqishga kirgan Prezident maktablari bitiruvchilariga subsidiya berish tartibi toʻgʻrisidagi nizomlarni tasdiqlash haqida” 2022-yil 2-iyundagi 300-son qarorida: a) 2-bandning “a” kichik bandi ikkinchi xatboshisidagi “toʻrt oʻquv yili uchun” soʻzlari “bakalavriat va magistratura bosqichlari uchun butun oʻquv yillari davomida” soʻzlari bilan almashtirilsin; b) 1-ilovada: 1-band quyidagi tahrirda bayon etilsin: “1. Ushbu Nizom Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi (keyingi oʻrinlarda — Agentlik) tizimidagi “Yangi Oʻzbekiston” universitetining (keyingi oʻrinlarda — Universitet) bakalavriat taʼlim yoʻnalishlari va magistratura mutaxassisliklarida iqtidorli talabalarning taʼlim olishini qoʻllab-quvvatlash uchun davlat grantini berish tartibini belgilaydi”; 5-banddagi “taʼlim yoʻnalishlari” soʻzlari “taʼlim yoʻnalishlari va magistratura mutaxassisliklari” soʻzlari bilan almashtirilsin; 9 va 10-bandlar quyidagi tahrirda bayon etilsin: “9. Davlat granti Universitet tomonidan har bir bakalavriat taʼlim yoʻnalishi va magistratura mutaxassisligi uchun belgilangan qabul kvotasi doirasida Agentlik bilan kelishilgan holda ajratiladi. 10. Davlat grantining toʻliq (100 foiz) miqdori Universitetda bakalavriat taʼlim yoʻnalishi va magistratura mutaxassisligi boʻyicha belgilangan toʻlov-kontraktning toʻliq (100 foiz) miqdoriga teng boʻladi”; 11-bandning “b” kichik bandida: uchinchi xatboshi quyidagi tahrirda bayon etilsin: “bakalavriat taʼlim yoʻnalishlari va magistratura mutaxassisliklari boʻyicha belgilangan umumiy qabul kvotalarining 5 foizi miqdorida ajratilgan kvota boʻyicha oʻqishga qabul qilingan Agentlik tizimidagi ijod va ixtisoslashtirilgan maktablar bitiruvchilari”; beshinchi xatboshi quyidagi tahrirda bayon etilsin: “Agentlik tizimidagi ijod va ixtisoslashtirilgan maktablar bitiruvchilari uchun belgilangan umumiy qabul kvotalarining 5 foizi miqdorida ajratilgan qabul kvotasi doirasiga kirmagan Agentlik tizimidagi ijod va ixtisoslashtirilgan maktablar bitiruvchilari umumiy tartibda bakalavriat taʼlim yoʻnalishlari va magistratura mutaxassisliklari boʻyicha davlat grantiga talabgorlik qilishlari mumkin”; 13-banddagi jadval quyidagi tahrirda bayon etilsin: 23-band quyidagi tahrirda bayon etilsin: “23. Magistratura bosqichida yoki doktoranturada oʻqishni davom ettirayotgan Universitet bakalavriat yoki magistratura bosqichi bitiruvchilarining (stipendiatlarning) majburiy ishlab berish muddati magistratura bosqichida yoki doktoranturada oʻqish davri tugagandan soʻng boshlanadi”; ilovaning “1-bosqich” pozitsiyasi “Tadbirlar” ustunidagi “taʼlim yoʻnalishlari boʻyicha belgilangan” soʻzlari “bakalavriat taʼlim yoʻnalishlari va magistratura mutaxassisliklari boʻyicha belgilangan” soʻzlari bilan almashtirilsin. 22. Vazirlar Mahkamasining 2022-yil 7-iyundagi 311-son qarori bilan tasdiqlangan Oʻzbekiston Respublikasi Qishloq xoʻjaligi vazirligi huzuridagi Oʻsimliklar karantini va himoyasi agentligi toʻgʻrisidagi nizomning 24-bandi oʻn yettinchi xatboshisidagi “ishlarni koʻrish va” soʻzlari chiqarib tashlansin. 23. Vazirlar Mahkamasining 2022-yil 1-avgustdagi 416-son qarori bilan tasdiqlangan Vazirlik va idoralarning ichki audit xizmati toʻgʻrisidagi namunaviy nizomda: a) 12-banddagi “taʼminlashdan” soʻzi “taʼminlash hamda tizimdagi budjet hisobidan moliyalashtirilmaydigan nobudjet muassasa hamda tashkilotlarning moliyaviy-xoʻjalik faoliyati ustidan nazoratni amalga oshirishdan” soʻzlari bilan almashtirilsin; b) 13-bandning beshinchi xatboshisi “ishlab chiqish” soʻzlaridan keyin “hamda tizimdagi budjet hisobidan moliyalashtirilmaydigan nobudjet muassasa hamda tashkilotlarning moliyaviy-xoʻjalik faoliyati ustidan nazoratni amalga oshirish” soʻzlari bilan toʻldirilsin; v) 14-bandning “g” kichik bandida: birinchi xatboshi “ishlab chiqish” soʻzlaridan keyin “hamda tizimdagi budjet hisobidan moliyalashtirilmaydigan nobudjet muassasa hamda tashkilotlarning moliyaviy-xoʻjalik faoliyati ustidan nazoratni amalga oshirish” soʻzlari bilan toʻldirilsin; quyidagi mazmundagi xatboshi bilan toʻldirilsin: “vazirliklar va idoralar tizimidagi budjet hisobidan moliyalashtirilmaydigan nobudjet muassasa hamda tashkilotlarda moliyaviy-xoʻjalik faoliyati boʻyicha oʻtkazilgan nazorat ishlariga oid hujjatlarni monitoring qilib boradi”; g) 16-bandda: beshinchi xatboshi “birinchi rahbariga,” soʻzlaridan keyin “shuningdek, “Davlat auditi” dasturi orqali Bosh prokuratura huzuridagi Iqtisodiy jinoyatlarga qarshi kurashish departamentining Davlat moliyaviy nazorati inspeksiyasiga” soʻzlari bilan toʻldirilsin; oltinchi xatboshi “birinchi rahbarini,” soʻzlaridan keyin “shuningdek, “Davlat auditi” dasturi orqali Bosh prokuratura huzuridagi Iqtisodiy jinoyatlarga qarshi kurashish departamentining Davlat moliyaviy nazorati inspeksiyasini” soʻzlari bilan toʻldirilsin; oʻn toʻrtinchi xatboshi “holatlari yuzasidan” soʻzlaridan keyin “Davlat auditi” dasturi orqali” soʻzlari bilan toʻldirilsin. 24. Vazirlar Mahkamasining 2022-yil 28-sentabrdagi 537-son qarori bilan tasdiqlangan Foydalanishga topshiriladigan harakatdagi temir yoʻl tarkibi xavfsizligi toʻgʻrisidagi texnik reglamentda: a) 102-bandining toʻrtinchi xatboshisi hamda 106-banddagi “tekshirish” soʻzi “baholash” soʻzi bilan almashtirilsin; b) 114-band quyidagi mazmundagi xatboshilar bilan toʻldirilsin: “Foydalanishga topshiriladigan harakatdagi temir yoʻl tarkibi mahsulotlarining muvofiqligi quyidagi sxemalar boʻyicha sertifikatlanadi: 1S sxema — mahsulot miqdori cheklangan holda, yaʼni qisqa muddat ichida seriyali ishlab chiqarish jarayonida alohida partiyalar holida yetkazib beriladigan (sotiladigan) mahsulot hajmi oldindan belgilanganda qoʻllaniladi. Sinov natijalari ijobiy boʻlgan taqdirda, mahsulot ishlab chiqarish muddati cheklangan holda oldindan belgilangan partiya uchun muvofiqlik sertifikati beriladi; 2S sxema — akkreditatsiya qilingan sinov laboratoriyasida (markazida) mahsulotning namunaviy nusxasini sinovdan oʻtkazish va ishlab chiqarish holatini baholash asosida seriyali ishlab chiqarilayotgan mahsulotlar uchun qoʻllanadi; 3S sxema — seriyali ishlab chiqariladigan mahsulot uchun qoʻllanadi; 4S sxema — ishlab chiqaruvchida menejment tizimlarining sertifikati mavjud boʻlgan seriyali ishlab chiqariladigan mahsulot uchun qoʻllanadi; 5S sxema — seriyali ishlab chiqariladigan mahsulotlar uchun quyidagi hollarda qoʻllaniladi: mahsulot namunalarini tanlab olishning haqiqiy hajmi sinovlar oʻtkazilganda ishlab chiqarilayotgan mahsulotni xolisona baholash uchun yetarli boʻlmasa; mahsulot ishlab chiqarishning texnologik jarayonlari tashqi omillarga taʼsirchan boʻlsa; mahsulot xususiyatlarining barqarorligiga yuqori talablar belgilangan boʻlsa va mahsulot turlari tez-tez oʻzgartirilsa; sinovlar faqat mahsulot isteʼmolchida montaj qilingandan keyin oʻtkazilishi mumkin; 6S sxema — mahsulot partiyasi uchun qoʻllaniladi. Muvofiqlik sertifikatining amal qilishi mahsulotning talabnoma berilgan partiyasiga tatbiq etiladi; 7S sxema — tegishli mahsulotni (yagona nusxadagi buyumlarni) ishlab chiqarish yoki sotish bir martalik xususiyatga ega boʻlgan hollarda qoʻllash tavsiya etiladi. Muvofiqlik sertifikatining amal qilishi mahsulotning ariza berilgan miqdoriga nisbatan tatbiq etiladi”; v) 118-bandning birinchi xatboshisidagi “tekshirish” soʻzi “baholash” soʻzi bilan almashtirilsin; g) qoʻyidagi mazmundagi 1191-band bilan toʻldirilsin: “1191. Foydalanishga topshiriladigan harakatdagi temir yoʻl tarkibi mahsulotlarining muvofiqligi quyidagi sxemalarga muvofiq deklaratsiyalanadi: 1D sxema — muvofiqligi muvofiqlik deklaratsiyasini qabul qilish shaklida tasdiqlanadigan mahsulotlar roʻyxatiga muvofiq oʻz dalillari asosida seriyali ishlab chiqarilgan mahsulotlar uchun qoʻllanadi; 2D sxema — muvofiqligi muvofiqlik deklaratsiyasini qabul qilish shaklida tasdiqlanadigan mahsulotlar roʻyxatiga muvofiq mahsulotning namunaviy nusxasini sinovdan oʻtkazish va ishlab chiqarish holatini baholash asosida seriyali ishlab chiqariladigan mahsulotlar uchun oʻz dalillari va sertifikatlashtirish organi va (yoki) akkreditatsiya qilingan sinov laboratoriyasi (markazi) ishtirokida olingan dalillar asosida qoʻllanadi; 3D sxema — muvofiqligi muvofiqlik deklaratsiyasini qabul qilish shaklida tasdiqlanadigan mahsulotlar roʻyxatiga muvofiq seriyali ishlab chiqariladigan mahsulotlar uchun oʻz dalillari va sertifikatlashtirish organi va (yoki) akkreditatsiya qilingan sinov laboratoriyasi (markazi) ishtirokida olingan dalillar asosida qoʻllanadi; 4D sxema — muvofiqligi muvofiqlik deklaratsiyasini qabul qilish shaklida tasdiqlanadigan mahsulotlar roʻyxatiga muvofiq ishlab chiqaruvchida menejment tizimlarining sertifikati mavjud boʻlgan seriyali ishlab chiqariladigan mahsulotlar uchun oʻz dalillari va sertifikatlashtirish organi va (yoki) akkreditatsiya qilingan sinov laboratoriyasi (markazi) ishtirokida olingan dalillar asosida qoʻllanadi; 5D sxema — mahsulotni sotishning cheklangan, oldindan kelishilgan hajmida qoʻllanadi, bunda mahsulot qisqa vaqt oraligʻida seriyali ishlab chiqarilishiga qarab alohida toʻplamlar bilan yetkazib beriladi”; d) 123-banddagi “tekshirish” soʻzi “baholash” soʻzi bilan almashtirilsin. 25. Vazirlar Mahkamasining “Oʻzbekiston Respublikasi Huquqni muhofaza qilish akademiyasida oliy taʼlim va oliy taʼlimdan keyingi taʼlimga qabul qilish va oʻqitish tartibini belgilash chora-tadbirlari toʻgʻrisida” 2023-yil 6-apreldagi 143-son qarorida: a) 2-ilovada: 4-bandda: quyidagi mazmundagi “a1” kichik band bilan toʻldirilsin: “a1) “Kiberxavfsizlikni huquqiy taʼminlash” mutaxassisligi boʻyicha: “Yurisprudensiya” bakalavriat taʼlim yoʻnalishi boʻyicha tayanch oliy yuridik maʼlumotga ega shaxslar (keyingi oʻrinlarda — tashqi nomzodlar); “Yurisprudensiya” bakalavriat taʼlim yoʻnalishi boʻyicha tayanch oliy yuridik maʼlumotga ega prokuratura organlarining xodimlari (shu jumladan, amaldagi kadrlar zaxirasidagi xodimlari), shuningdek, boshqa mutaxassislik yoʻnalishlari boʻyicha oliy maʼlumotga va bevosita prokuratura organlarida kamida 5 yillik mehnat stajiga ega boʻlgan prokuratura organlari xodimlari (keyingi oʻrinlarda — ichki nomzodlar); vakolatli davlat organlarining “Yurisprudensiya” bakalavriat taʼlim yoʻnalishi boʻyicha tayanch oliy yuridik maʼlumotga ega boʻlgan xodimlari”; “b” kichik band quyidagi mazmundagi toʻrtinchi xatboshi bilan toʻldirilsin: “vakolatli davlat organlarining “Yurisprudensiya” bakalavriat taʼlim yoʻnalishi boʻyicha tayanch oliy yuridik maʼlumotga ega boʻlgan xodimlari”; toʻrtinchi xatboshi beshinchi xatboshi deb hisoblansin; 7-band quyidagi tahrirda bayon etilsin: “7. Tanlov har yili faqat bir marta oʻtkaziladi. “Tergov faoliyati” mutaxassisligi boʻyicha oʻqishga qabul qilish uch bosqichda, yaʼni test shaklida oʻtkaziladigan maxsus psixologik tanlov, yozma imtihon va chet tilidan test sinovi orqali amalga oshiriladi. “Kiberxavfsizlikni huquqiy taʼminlash” mutaxassisligi boʻyicha tanlov tashqi nomzodlar uchun abituriyentning bakalavriat diplom balli oʻrtacha koʻrsatkichi hamda xorijiy tilni bilish darajasi boʻyicha tegishli milliy yoki xalqaro sertifikat balli asosida ballar ketma-ketligiga qatʼiy rioya qilgan holda amalga oshiriladi hamda Oʻzbekiston Respublikasi Oliy taʼlim, fan va innovatsiyalar vazirligi huzuridagi Bilim va malakalarni baholash agentligi (keyingi oʻrinlarda — Agentlik) tomonidan “Informatika va axborot texnologiyalari” fanidan test sinovlari oʻtkaziladi. Bunda Raqamli texnologiyalar vazirligi tomonidan belgilanadigan nufuzli xalqaro IT-sertifikatiga ega nomzodlar “Informatika va axborot texnologiyalari” fani test sinovlaridan ozod qilinadi va ularga maksimal ball beriladi. Boshqa mutaxassisliklar boʻyicha tanlov tashqi nomzodlar uchun abituriyentning bakalavriat diplom balli oʻrtacha koʻrsatkichi hamda xorijiy tilni bilish darajasi boʻyicha tegishli milliy yoki xalqaro sertifikat balli asosida ballar ketma-ketligiga qatʼiy rioya qilgan holda amalga oshiriladi hamda qoʻshimcha imtihon oʻtkazilmaydi. “Kiberxavfsizlikni huquqiy taʼminlash” va boshqa mutaxassisliklar uchun vakolatli davlat organlari xodimlari xorijiy tilni bilish darajasi boʻyicha tegishli milliy yoki xalqaro sertifikat balli, agar ular bunday sertifikatga ega boʻlmagan taqdirda, chet tilidan Agentlik tomonidan oʻtkaziladigan test sinovlari natijasida toʻplagan balli, shuningdek, Agentlik tomonidan oʻtkaziladigan “Informatika va axborot texnologiyalari” fanidan test sinovlari natijasida toʻplagan balli hamda bakalavriat diplom balli oʻrtacha koʻrsatkichi asosida ballar ketma-ketligiga qatʼiy rioya qilgan holda oʻqishga qabul qilinadi. Bunda Raqamli texnologiyalar vazirligi tomonidan belgilanadigan nufuzli xalqaro IT-sertifikatiga ega nomzodlar, “Informatika va axborot texnologiyalari” fani test sinovlaridan ozod qilinadi va ularga maksimal ball beriladi. Ichki nomzodlar uchun tanlov oʻtkazish tartibi Bosh prokuror tomonidan belgilanadi”; 12-bandda: quyidagi mazmundagi ikkinchi xatboshi bilan toʻldirilsin: “Magistraturaning “Kiberxavfsizlikni huquqiy taʼminlash” mutaxassisligi boʻyicha taʼlimning kunduzgi shakliga oʻqishga qabul qilingan tinglovchilarning oxirgi egallab turgan lavozimi boʻyicha belgilangan tartib va miqdorda mehnatga haq toʻlash fondi toʻlovlari (pul taʼminoti) saqlanadi”; ikkinchi xatboshi uchinchi xatboshi deb hisoblansin; 17-banddagi “Oʻzbekiston Respublikasi Oliy taʼlim, fan va innovatsiyalar vazirligi huzuridagi Bilim va malakalarni baholash agentligining (keyingi oʻrinlarda — Agentlik)” soʻzlari “Agentlik” soʻzi bilan almashtirilsin; 42-bandda: birinchi xatboshidagi “250” raqami “260” raqami bilan almashtirilsin; beshinchi xatboshidagi “50” raqami “60” raqami bilan almashtirilsin; 45-band quyidagi tahrirda bayon etilsin: “45. Tanlov psixologik tanlov, mutaxassislik fanlaridan yozma imtihon, chet tili hamda informatika va axborot texnologiyalari fanlari boʻyicha test sinovidan iborat boʻladi”; 48-band quyidagi tahrirda bayon etilsin: “48. Psixologik tanlov uchun 50 ta, chet tilidan 30 ta, informatika va axborot texnologiyalaridan 30 ta test savollari hamda vazifalari Agentlik tomonidan tuziladi va oʻtkaziladi”; 53-banddagi “imtihon (esse)ni” soʻzlari “imtihonni” soʻzi bilan almashtirilsin; 54-banddagi “(esse)” soʻzi chiqarib tashlansin; 67-bandning birinchi xatboshisi “nomzodlarning” soʻzidan keyin “hamda vakolatli davlat organlari nomzodlarining” soʻzlari bilan toʻldirilsin; b) 3-ilovada: 14-bandda: oltinchi xatboshi chiqarib tashlansin; yettinchi xatboshi oltinchi xatboshi deb hisoblansin; oltinchi xatboshi quyidagi tahrirda bayon etilsin: “chet tilini bilish darajasining milliy yoki tegishli xalqaro sertifikatiga ega boʻlganlar, Oliy taʼlim, fan va innovatsiyalar vazirligi tomonidan tasdiqlanadigan xalqaro reytinglarda birinchi 300 ta oʻrindan birini egallagan oliy taʼlim tashkilotlari bitiruvchilari bundan mustasno”; 16-bandda: ikkinchi xatboshi chiqarib tashlansin; uchinchi — sakkizinchi xatboshilar tegishlicha ikkinchi — yettinchi xatboshilar deb hisoblansin; uchinchi va toʻrtinchi xatboshilar chiqarib tashlansin; beshinchi — yettinchi xatboshilar tegishlicha uchinchi — beshinchi xatboshilar deb hisoblansin; 18-bandda: ikkinchi xatboshi chiqarib tashlansin; uchinchi — sakkizinchi xatboshilar tegishlicha ikkinchi — yettinchi xatboshilar deb hisoblansin; uchinchi va toʻrtinchi xatboshilar chiqarib tashlansin; beshinchi — yettinchi xatboshilar tegishlicha uchinchi — beshinchi xatboshilar deb hisoblansin; 19-band quyidagi tahrirda bayon etilsin: “19. Tayanch doktoranturada oʻqish uchun chet tilini bilish toʻgʻrisidagi quyidagi milliy yoki xalqaro sertifikatga ega talabgorlar mutaxassislik boʻyicha kirish imtihonlarini topshiradilar: IELTS — oʻrtacha balli kamida 5,5; TOEFL (RVT) — 567 balldan kam boʻlmagan; TOEFL (iBT) — 87 balldan kam boʻlmagan; CEFR — V2 darajadan past boʻlmagan. Kirish imtihonlari savollari Akademiyaning tarkibiy tarmoqlari tomonidan tuziladi hamda Akademiya boshligʻining ilmiy ishlar va innovatsiyalar boʻyicha oʻrinbosari tomonidan tasdiqlanadi. Doktoranturaga daʼvogarlar qabul komissiyasi tomonidan oʻtkaziladigan mutaxassislik boʻyicha suhbatdan oʻtadilar”; 38-band quyidagi tahrirda bayon etilsin: “38. Mustaqil izlanuvchilikka talabgor quyidagi hujjatlarni ilova qilgan holda Akademiyaga Yagona elektron tizim orqali murojaat qiladi: qisqacha biografik maʼlumotnoma; falsafa doktori (PhD) ilmiy darajasini olish uchun mustaqil izlanuvchi sifatida rasmiylashtirish uchun bakalavr va magistrlik yoxud oliy maʼlumot (mutaxassislik dasturi boʻyicha) toʻgʻrisidagi diplom nusxasi; ilmiy ishlar roʻyxati va ularning nusxasi; fan doktori (DSc) ilmiy darajasini olish uchun mustaqil izlanuvchi sifatida rasmiylashtirish uchun yuridik fanlar nomzodi yoki yuridik fanlar boʻyicha falsafa doktori (PhD) diplomi yoki xorijda olingan unga tenglashtirilgan boshqa ilmiy darajalar diplomi nusxasi; ish joyidan tavsifnoma”; 47-bandning uchinchi xatboshisi ikkinchi jumlasi chiqarib tashlansin; 54-bandda: toʻrtinchi xatboshidagi “Shaxsiy” soʻzi “Yakka tartibdagi” soʻzlari bilan almashtirilsin; beshinchi xatboshi chiqarib tashlansin; oltinchi xatboshi beshinchi xatboshi deb hisoblansin; 57-bandning toʻrtinchi xatboshisi va 58-bandning uchinchi xatboshisidagi “shaxsiy” soʻzi “yakka tartibdagi” soʻzlari bilan almashtirilsin; 59-band oʻz kuchini yoʻqotgan deb hisoblansin. 26. Vazirlar Mahkamasining 2023-yil 29-apreldagi 170-son qarori bilan tasdiqlangan Qishloq xoʻjaligi, melioratsiya va yoʻl-qurilish texnikalarini davlat roʻyxatidan va qayta roʻyxatdan oʻtkazish boʻyicha davlat xizmatlarini koʻrsatishning maʼmuriy reglamentida: a) 18-band quyidagi tahrirda bayon etilsin: “18. Texnika egasi yoki uning vakili texnikalarni davlat roʻyxatidan yoki qayta roʻyxatdan oʻtkazish uchun Inspeksiyaga yoki Markazga kelib murojaat etganda, Inspeksiya yoki Markaz xodimi texnika egasi nomidan ushbu Reglamentga 5-ilovaga muvofiq shakldagi soʻrovnomani elektron shaklda toʻldiradi. Soʻrovnomaga quyidagi hujjatlar ilova qilinadi: mazkur Reglamentning 22-bandida koʻrsatilgan texnikaga boʻlgan mulk huquqini tasdiqlovchi hujjatlar; amaldagi qonunchilik hujjatlarida belgilangan imtiyozlardan (subsidiya, soliq va bojxona imtiyozlari hamda moliyaviy yordamlar) foydalangan holda xarid qilingan, shu jumladan, respublikada ishlab chiqarilgan hamda import qilingan yangi traktor va kombaynlarni davlat roʻyxatidan oʻtkazishda ularga “onlayn” (GPS) rejimida masofadan kuzatish tizimi oʻrnatilgani toʻgʻrisidagi maʼlumotnoma (“onlayn” (GPS) rejimida masofadan kuzatish tizimini oʻrnatgan tashkilot tomonidan muhr bilan tasdiqlangan shaklda beriladi)”; b) 27-band quyidagi mazmundagi toʻqqizinchi xatboshi bilan toʻldirilsin: “2025-yil 1-martdan boshlab amaldagi qonunchilik hujjatlarida belgilangan imtiyozlardan (subsidiya, soliq va bojxona imtiyozlari hamda moliyaviy yordamlar) foydalangan holda xarid qilingan, shu jumladan, respublikada ishlab chiqarilgan hamda import qilingan yangi traktor va kombaynlarga “onlayn” (GPS) rejimida masofadan kuzatish tizimi oʻrnatilmaganda”; toʻqqizinchi va oʻninchi xatboshilar tegishlicha oʻninchi va oʻn birinchi xatboshilar deb hisoblansin. 27. Vazirlar Mahkamasining “Nikoh, oila va fuqarolik holati dalolatnomalarini qayd etish sohasidagi normativ-huquqiy hujjatlarni tizimlashtirish toʻgʻrisida” 2023-yil 20-oktabrdagi 550-son qarorida: a) 3-bandda: ikkinchi xatboshi quyidagi tahrirda bayon etilsin: “yangi gerbli guvohnomalarni berganlik uchun (oʻlim haqidagi gerbli guvohnomalar hamda yetim bolalar va ota-onasining qaramogʻidan mahrum boʻlgan bolalarni tarbiya muassasalariga joylashtirishda berilgan tugʻilganlik haqidagi gerbli guvohnomalar, Oʻzbekiston Respublikasi yoki chet davlatlar hududida tabiiy va texnogen xususiyatli favqulodda vaziyatlar, shu jumladan, maishiy tusdagi ofatlar (turar joylar yoki yashash uchun moʻljallanmagan joylar yongʻini, qulashi, transport vositalarining yonishi) yuz berganligi sababli berilgan takroriy guvohnomalar bundan mustasno) gerb yigʻimi bazaviy hisoblash miqdorining 15 foizi miqdorida undiriladi”; quyidagi mazmundagi uchinchi xatboshi bilan toʻldirilsin: “Yagona interaktiv davlat xizmatlari portali orqali mustaqil ravishda murojaat etilganda belgilangan yigʻimlar va davlat boji summasining 90 foizi miqdorida undiriladi”; uchinchi — oltinchi xatboshilar tegishlicha toʻrtinchi — yettinchi xatboshilar deb hisoblansin; b) 3-ilovada: 26-bandning ikkinchi xatboshisi quyidagi tahrirda bayon etilsin: “Bolaning familiyasiga “-yev”, “-ov”, “-yeva”, “-ova”, “-iy”, “-xon”, “-xoʻja”, “-xoji”, “-bek”, “-zoda”, “mir-”, “abdu-” kabi hamda ota ismiga “-yevich”, “-ovich”, “-yevna”, “-ovna”, “qizi”, “oʻgʻli”, “-iy”, “-xon”, “-xoʻja”, “-xoji”, “-bek”, “-zoda”, “mir-”, “abdu-” kabi qoʻshimchalarini kiritish yoki shu kabi qoʻshimchalarni familiya va ota ismidan olib tashlash orqali tugʻilganlik haqidagi dalolatnoma yozuvi qayd etilishi mumkin”; 37-band “konsullik muassasasi” soʻzlaridan keyin “hamda ushbu davlatning vakolatli organi” soʻzlari bilan, “tibbiy hujjat” soʻzlaridan keyin “(davlat tiliga tarjimasi bilan birga)” soʻzlari bilan toʻldirilsin; 39-band quyidagi mazmundagi ikkinchi — oltinchi xatboshilar bilan toʻldirilsin: “Tugʻilishi qayd etilgan va 10 yoshga toʻlmagan bolaga otalikni belgilashda voyaga yetgan ota-onaning otalikni belgilash haqida birgalikdagi arizasi FHDY organiga Yagona interaktiv davlat xizmatlari portali (keyingi oʻrinlarda — YIDXP) orqali elektron shaklda berilishi mumkin, ushbu Qoidalarning 41, 42, 44, 46, 47, 54, 57, 59-bandlarida nazarda tutilgan holatlar bundan mustasno. Bunda ota-onaning shaxsi shaxsni biometrik identifikatsiya qilish Face-ID yoki MyID tizimlari orqali tasdiqlanadi hamda ota-ona tomonidan oʻz shaxsini Face-ID yoki MyID tizimlari orqali tasdiqlashi bolaga nisbatan otalik belgilanishiga rozilikni bildiradi. Ariza YIDXP orqali berilganda, FHDY organi ariza kelib tushgan vaqtdan boshlab uch ish kuni ichida arizani koʻrib chiqib, bolaning tugʻilganlik haqidagi dalolatnoma yozuviga otasi toʻgʻrisidagi maʼlumotlarni kiritadi va tugʻilganlik haqida yangi guvohnoma chop etadi. Otalikni belgilash haqida ariza bergan ota yoki ona xohishiga koʻra tugʻilganlik haqida yangi guvohnomani pochta aloqasi orqali olishi mumkin. Bunda pochta xarajatlari ariza beruvchi hisobidan qoplanadi. Pochta aloqasi tomonidan koʻrsatilgan xizmat uchun toʻlov miqdori pochta xizmati tomonidan belgilanadi”; 101-bandda: quyidagi mazmundagi ikkinchi va uchinchi xatboshilar bilan toʻldirilsin: “Nikoh tuzilganligi haqida dalolatnoma yozuvi Oʻzbekiston Respublikasining FHDY organlari tomonidan qayd etilgan er-xotinlar tomonidan nikohdan ajratish toʻgʻrisida ariza YIDXP orqali elektron shaklda berilishi mumkin, ushbu Qoidalarning 102-bandi ikkinchi xatboshisida nazarda tutilgan holatlar bundan mustasno. Bunda er-xotinning shaxsi Face-ID yoki MyID tizimlari orqali tasdiqlanadi hamda er-xotin tomonidan oʻz shaxsini Face-ID yoki MyID tizimlari orqali tasdiqlashi nikohdan ajratishga nisbatan rozilikni bildiradi”; ikkinchi xatboshi toʻrtinchi xatboshi deb hisoblansin; quyidagi mazmundagi 1061-band bilan toʻldirilsin: “1061. Ushbu Qoidalarning 106-bandida nazarda tutilgan asoslar boʻyicha er-xotindan biri YIDXP orqali ham elektron ariza bilan murojaat qilishi mumkin. Ariza YIDXP orqali elektron shaklda berilgan taqdirda, ariza beruvchi er (xotin)ning shaxsi Face-ID yoki MyID tizimlari orqali tasdiqlanadi hamda oʻz shaxsini Face-ID yoki MyID tizimlari orqali tasdiqlashi ariza beruvchi er (xotin)ning nikohdan ajratishga nisbatan roziligini bildiradi. Natijasi yuzasidan FHDY organi bir ish kuni ichida ariza beruvchining YIDXPdagi shaxsiy kabinetiga arizani koʻrib chiqish vaqti va oʻzi bilan ushbu Qoidalarning 106-bandida belgilangan tegishli hujjatlarni olib kelishi haqida xabarnoma yuboradi. Bunda xabarnoma yuborilgan kundan boshlab, besh ish kuni ichida ariza bergan er (xotin) tegishli FHDY organiga murojaat qilmasa hamda tegishli hujjatlarning asl nusxasini taqdim etmasa, ushbu ariza koʻrib chiqilmaydi”; quyidagi mazmundagi 1111-band bilan toʻldirilsin: “1111. Ushbu Qoidalarning 111-bandida nazarda tutilgan asoslar boʻyicha er-xotindan biri bevosita YIDXP orqali ham elektron ariza bilan murojaat qilishi mumkin. Ariza YIDXP orqali elektron shaklda berilgan taqdirda, ariza beruvchi er (xotin)ning shaxsi Face-ID yoki MyID tizimlari orqali tasdiqlanadi. Natijasi yuzasidan FHDY organi bir ish kuni ichida ariza beruvchining YIDXPdagi shaxsiy kabinetiga arizani koʻrib chiqish vaqti va oʻzi yoki ishonchnoma asosida harakat qiluvchi vakili tomonidan sudning tegishli hal qiluv qarorining asl nusxasini olib kelishi haqida xabarnoma yuboradi. Bunda xabarnoma yuborilgan kundan boshlab, besh ish kuni ichida ariza bergan er (xotin) yoki ishonchnoma asosida harakat qiluvchi vakil bevosita murojaat qilmasa hamda sudning tegishli hal qiluv qarorining asl nusxasi taqdim etilmasa, ushbu ariza koʻrib chiqilmaydi”; quyidagi mazmundagi 1271-band bilan toʻldirilsin: “1271. Tugʻilganlik, nikoh tuzilganlik, nikohdan ajralganlik haqidagi dalolatnoma yozuvlarini tiklash yuzasidan bu yozuvlar kimga nisbatan tuzilgan boʻlsa faqat ana shu shaxslar tomonidan YIDXP orqali ham ariza berilishi mumkin, ushbu Qoidalarning 127-bandi uchinchi xatboshisida nazarda tutilgan holatlar bundan mustasno. Ariza beruvchining shaxsi Face-ID yoki MyID tizimlari orqali tasdiqlanadi. Natijasi yuzasidan FHDY organi bir ish kuni ichida ariza beruvchining YIDXPdagi shaxsiy kabinetiga dalolatnoma yozuvini tiklash haqidagi arizani koʻrib chiqish vaqti va bevosita murojaat qilgan holda oʻzi bilan ushbu Qoidalarning 129, 133 va 134-bandlarida nazarda tutilgan hujjatlarni olib kelishi haqida xabarnoma yuboradi. Bunda xabarnoma yuborilgan kundan boshlab, besh ish kuni ichida ariza beruvchi bevosita murojaat qilmasa hamda tegishli hujjatlar taqdim etilmasa, ushbu ariza koʻrib chiqilmaydi”; quyidagi mazmundagi 1381-band bilan toʻldirilsin: “1381. Oʻn olti yoshga toʻlgan shaxslar dalolatnoma yozuvlariga oʻzgartirishlar, tuzatishlar va qoʻshimchalar kiritish boʻyicha arizalarni YIDXP orqali ham berishi mumkin, ushbu Qoidalarning 142-bandida nazarda tutilgan holatlar bundan mustasno. Ariza beruvchining shaxsi Face-ID yoki MyID tizimlari orqali tasdiqlanadi. Natijasi yuzasidan FHDY organi bir ish kuni ichida ariza beruvchining YIDXPdagi shaxsiy kabinetiga dalolatnoma yozuvlariga oʻzgartirishlar, tuzatishlar va qoʻshimchalar kiritish haqidagi arizani koʻrib chiqish vaqti va bevosita murojaat qilgan holda oʻzi bilan ushbu Qoidalarda nazarda tutilgan hujjatlarni olib kelishi haqida xabarnoma yuboradi. Xabarnoma yuborilgan kundan boshlab, uch ish kuni ichida ariza beruvchi bevosita murojaat qilmasa hamda tegishli hujjatlar taqdim etilmasa, ushbu ariza koʻrib chiqilmaydi”; 139-bandda: oʻn toʻrtinchi xatboshidagi “10 kun” soʻzlari “5 ish kuni” soʻzlari bilan almashtirilsin; oʻn beshinchi xatboshidagi “bir oygacha” soʻzlari “15 ish kunigacha” soʻzlari bilan almashtirilsin; 149-band quyidagi mazmundagi uchinchi — oltinchi xatboshilar bilan toʻldirilsin: “Oʻn sakkiz yoshga toʻlgan va voyaga yetmagan farzandlari boʻlmagan shaxslar familiyasi, ismi va otasining ismini oʻzgartirish boʻyicha arizalarni YIDXP orqali ham berishi mumkin. Ariza beruvchining shaxsi Face-ID yoki MyID tizimlari orqali tasdiqlanadi. Natijasi yuzasidan FHDY organi bir ish kuni ichida ariza beruvchining YIDXPdagi shaxsiy kabinetiga familiyasi, ismi va otasining ismini oʻzgartirish haqidagi arizani koʻrib chiqish vaqti va bevosita murojaat qilgan holda oʻzi bilan ushbu Qoidalarning 151-bandida nazarda tutilgan hujjatlarni olib kelishi haqida xabarnoma yuboradi. Xabarnoma yuborilgan kundan boshlab, besh ish kuni ichida ariza beruvchi bevosita murojaat qilmasa hamda tegishli hujjatlar taqdim etilmasa, ushbu ariza koʻrib chiqilmaydi”; 150 va 151-bandlar quyidagi tahrirda bayon etilsin: “150. Familiyasi, ismi, otasining ismini oʻzgartirish toʻgʻrisidagi arizalar: Oʻzbekiston Respublikasining “Davlat tili haqida”gi Qonuni 15-moddasiga muvofiq; sudning qonuniy kuchga kirgan hal qiluv qarori asosida; agar familiyasi va ismi eshitilishda yoqimsiz boʻlsa; agar shaxsning familiyasi va ismi millatiga toʻgʻri kelmasa; xohishiga qarab oʻzining nikohgacha boʻlgan familiyasiga (nikohda turgan davrida ham, nikohdan ajratilgandan keyin ham) qaytishda; oila uchun umumiy familiyada boʻlish istagi paydo boʻlganda (agar nikoh tuzish paytida er-xotin umumiy familiya qabul qilishmagan boʻlsa); bolalarning ota yoki ona bilan bir xil familiyada boʻlish, onasining nikohgacha boʻlgan familiyasida boʻlish, oʻgay otaning yoki vasiysining familiyasida boʻlish istagi paydo boʻlganda; jinsi oʻzgartirilganda; 16 yoshga toʻlgan shaxsga nisbatan otalikni belgilashda koʻrib chiqiladi. 151. Familiyasi, ismi, otasining ismini oʻzgartirish toʻgʻrisidagi arizaga quyidagi hujjatlar ilova qilinadi: ariza beruvchining tugʻilganlik haqidagi guvohnomasi; agar ariza beruvchi nikohda turgan boʻlsa, u holda nikoh tuzilganligi haqidagi guvohnomasi, agar nikohdan ajratilgan boʻlsa — nikohdan ajralganlik haqidagi guvohnomasi; agar ariza beruvchining voyaga yetmagan bolalari boʻlsa, u holda bolalarining tugʻilganlik haqidagi guvohnomalari; agar ariza beruvchi voyaga yetmagan yoki sud qarori bilan muomalaga layoqatsiz deb topilgan boʻlsa, u holda ota-onasining yoxud vasiy yoki homiyning arizasi; jins oʻzgartirilganligi haqida tibbiyot muassasasining xulosasi (agar jins oʻzgartirganlik asosi boʻyicha murojaat etilganda)”; 155-band quyidagi tahrirda bayon etilsin: “155. Ichki ishlar organi taqdim qilingan hujjatlarni 20 kun mobaynida oʻrganib chiqadi. Ichki ishlar organi tomonidan quyidagi holatlarda ariza beruvchining familiyasi, ismi, ota ismining oʻzgartirilishi maqsadga muvofiq emasligi toʻgʻrisida fikr berilishi mumkin: agar shaxs oʻzi toʻgʻrisida bila turib soxta yoki notoʻgʻri maʼlumotlarni taqdim etgan boʻlsa; agar shaxs surishtiruv, tergov yoki sud organlari tomonidan qidirilayotgan boʻlsa — qidiruv bekor qilingunga qadar; agar shaxsga nisbatan jinoyat ishi qoʻzgʻatilgan boʻlsa — ish yuzasidan uzil-kesil sud qarori yoki boshqa qaror qabul qilingunga qadar. Ariza beruvchining familiyasi, ismi, otasining ismini oʻzgartirish xususida ichki ishlar organining fikri FHDY organiga axborot tizimi orqali taqdim etadi. FHDY organi tomonidan ariza beruvchining familiyasi, ismi, otasi ismining oʻzgartirilishi maqsadga muvofiq emasligi toʻgʻrisida xulosa tuzilgan taqdirda, ushbu holatning aniq sabablari koʻrsatiladi”; 180-band quyidagi tahrirda bayon etilsin: “180. Dalolatnoma yozuvining birinchi nusxasi saqlanayotgan FHDY organi manfaatdor shaxslarning arizalariga koʻra va tegishli dalolatnoma yozuvlari asosida takroriy guvohnomalar beradi. Tugʻilganlik, nikoh tuzilganlik, nikohdan ajralganlik haqidagi takroriy guvohnomalar olish yuzasidan dalolatnoma yozuvlari kimga nisbatan qayd etilgan boʻlsa, faqat ana shu shaxslarning oʻzi, voyaga yetmagan bolaga nisbatan tugʻilganlik haqida takroriy guvohnoma olish yuzasidan uning ota-onasidan biri YIDXP orqali ham murojaat qilishi mumkin, dalolatnoma yozuvlari Oʻzbekistondan tashqarida qayd etilgan holatlar bundan mustasno. Ariza beruvchining shaxsi Face-ID yoki MyID tizimlari orqali tasdiqlanadi. Ariza beruvchi xohishiga koʻra takroriy guvohnomani Oʻzbekiston hududi doirasida pochta aloqasi orqali olishi mumkin. Bunda pochta xarajatlari ariza beruvchi hisobidan qoplanadi. Pochta aloqasi tomonidan koʻrsatilgan xizmat uchun toʻlov miqdori pochta xizmati tomonidan belgilanadi. FHDY organi takroriy guvohnoma berish toʻgʻrisidagi YIDXP orqali kelib tushgan arizani koʻrib chiqishda, agar dalolatnoma yozuvi ariza berilgan FHDY boʻlimining oʻzida qayd etilgan boʻlsa, bir ish kuni ichida, boshqa FHDY organida qayd etilgan boʻlsa, uch ish kuni ichida takroriy guvohnoma rasmiylashtirib, ariza beruvchining oʻziga yoki u tomonidan arizada koʻrsatilgan manzilga yetkazib berish uchun pochta xizmati xodimiga taqdim etadi. Alohida hollarda (dalolatnoma yozuvining birinchi nusxasi yoʻqolganda, ikkinchi nusxa boʻyicha guvohnoma olish qulay boʻlganda) hududiy adliya organining FHDY arxivlari dalolatnoma yozuvining birinchi va ikkinchi nusxalarining aynan bir xilligini tekshirgandan soʻng tugʻilganlik, nikoh tuzilganligi, oʻlim va nikohdan ajralganlik haqida takroriy guvohnomalar beradilar”; v) 4-ilovada: 2-bandning “b” kichik bandi ikkinchi xatboshisidagi “Reglamentning 9-bandiga” soʻzlari “Reglamentning 8-bandiga” soʻzlari bilan almashtirilsin; 1-ilovaning “2-bosqich” pozitsiyasi “Tadbirlar” ustuni 2-bandidagi “Reglamentning 9-bandiga” soʻzlari “Reglamentning 8-bandiga” soʻzlari bilan almashtirilsin. 28. Vazirlar Mahkamasining 2023-yil 14-dekabrdagi 660-son qarori bilan tasdiqlangan Davlat mulkini ijaraga berish tartibi toʻgʻrisidagi nizom quyidagi mazmundagi 181-band bilan toʻldirilsin: “181. Toshkent va Nukus shaharlari, viloyatlar markazlarida jamoat transporti bekatlariga yaqin boʻlgan litsey, texnikum va oliy taʼlim tashkilotlarining boʻsh turgan maydonlari tadbirkorlik subyektlariga ijtimoiy himoyaga muhtoj oilalar farzandlarida savdo koʻnikmalarini shakllantirish va qisqa muddatli kasbga oʻqitishga (kassir, omborchi, menejer, xorijiy til mutaxassisi va boshqalarni tayyorlash) ixtisoslashgan oʻquv markazlarini tashkil etish uchun elektron onlayn-auksion savdolari orqali tanlov asosida ijaraga beriladi. Bunda talabgorlarga taʼlim olayotgan jami oʻquvchilar sonining kamida 30 foizini ijtimoiy himoyaga muhtoj oilalar reyestriga kiritilgan oilalarning farzandlari tashkil etishi hamda ularni bepul kasbga oʻqitish (kassir, omborchi, menejer, xorijiy til mutaxassisi va boshqalarni tayyorlash) boʻyicha minimal talablar qoʻyiladi”. 29. Vazirlar Mahkamasining 2024-yil 30-yanvardagi 55-son qarori bilan tasdiqlangan Tadbirkorlik subyektlarining barqarorlik reytingini aniqlash tartibi toʻgʻrisidagi nizomda: a) 10-bandning “v” kichik bandi quyidagi mazmundagi xatboshi bilan toʻldirilsin: “dala chetidan samarali foydalanish”; b) quyidagi mazmundagi 341-band bilan toʻldirilsin: “341. Dala chetidan samarali foydalanish koʻrsatkichini baholashda dala cheti mavjud boʻlgan qishloq xoʻjaligi korxonalari va fermer xoʻjaliklari tomonidan ekinlar ekilganligi toʻgʻrisidagi maʼlumotlar “e-Fito.uz” tizimiga kiritilgan va samarali deb baholangan boʻlsa — 10 ball beriladi”; v) 2-ilova quyidagi mazmundagi 24-pozitsiya bilan toʻldirilsin: 30. Vazirlar Mahkamasining 2024-yil 5-avgustdagi 481-son qarori bilan tasdiqlangan Mineral oʻgʻitlarni va oʻsimliklarni himoya qilish uchun foydalaniladigan kimyoviy vositalarni Oʻzbekiston Respublikasiga olib kirishda koʻrikdan oʻtkazish, oʻrganish va tahlil qilish tartibi toʻgʻrisidagi nizomda: a) 11-bandning birinchi xatboshisidagi “ketilishiga oid” soʻzlaridan keyin “ushbu Nizomga 31-ilovaga muvofiq shaklda” soʻzlari bilan toʻldirilsin; b) 20-bandda: birinchi xatboshidagi “oid” soʻzidan keyin “ushbu Nizomga 31-ilovaga muvofiq shaklda” soʻzlari bilan toʻldirilsin; quyidagi mazmundagi xatboshi bilan toʻldirilsin: “Dalolatnomaning bir nusxasi mineral oʻgʻitlar va kimyoviy vositalarni olib kiruvchi yuridik shaxs vakili yoki jismoniy shaxsga (uning vakili yoki yukni qabul qilib oluvchi, tashuvchiga) beriladi, ikkinchi nusxasi oʻsimliklar karantini davlat inspektorida qoldiriladi”; v) 38-band “muddatgacha” soʻzidan keyin “xabar beruvchi tomonidan” soʻzlari bilan toʻldirilsin; g) 3-ilovaning matni quyidagi tahrirda bayon etilsin: “0000000 — sonKOʻRIK DALOLATNOMASI___________________________ oʻsimliklar karantini davlat inspektori _____________________________ tomonidan_____(hududiy boʻlinma nomi)_______________________________________________________ (F.I.O.)________20____ yil “_____” ____________da xabar beruvchi vakili ____________________________________________________________________________________________________________________________________(F.I.O.)ishtirokida __________________________________________________________________________________________________(yuridik shaxs yoki yakka tartibdagi tadbirkor nomi)STIR/JSHSHIR: __________________da Oʻzbekiston Respublikasi Vazirlar Mahkamasining tegishli qaroriga asosan koʻrikdan oʻtkazildi.Ikkilamchi koʻrikdan oʻtkazilgan mineral oʻgʻitlarni va/yoki oʻsimliklarni himoya qilish uchun foydalaniladigan kimyoviy vositaning:Lot raqami № ________________________________Mahsulot nomi: _______________________________Mahsulot yuklangan transport birligi raqami: __________________Ruxsatnoma raqami: № ________ berilgan sana: ____________.Koʻrik davomida quyidagilar aniqlandi (tegishlisi belgilanadi!):□ 1. Bojxona rasmiylashtiruviga ruxsat etiladi.□ 2. Bojxona rasmiylashtiruviga ruxsat etilmaydi (quyidagi sabablar koʻrsatilgan holda):□ roʻyxatga olingan guvohnomada koʻrsatilgan qoʻllash doirasi mineral oʻgʻitlarni va oʻsimliklarni himoya qilish uchun foydalaniladigan kimyoviy vositalarining oʻram-quti va yorligʻidagi matnga mos emas;□ mahsulotga raqamli markirovka kodi qoʻyilmagan (yoki toʻliq qoʻyilmagan);*□ mahsulotning Oʻzbekiston Respublikasi hududiga kirib kelgan davrdan yaroqlilik muddati olti oydan kam;□ laboratoriya ekspertizasi xulosasi davlat roʻyxatiga olinganlik toʻgʻrisida guvohnomada belgilangan tarkibga nomuvofiq deb baholangan;* 2026-yil 1-maydan amal qiladi.Hujjatlarning haqiqiyligini tasdiqlovchiQR-kod”; d) quyidagi mazmundagi 31-ilova bilan toʻldirilsin: 20____ yil “____” __________________________________(rasmiylashtirish joyi nomi)_________________________________________________________________________________________________________________(dalolatnoma rasmiylashtirgan oʻsimliklar karantini va himoyasi boshqarmasi)_________________________________________________________________________________________________________________(OʻKCHM nomi)Ushbu dalolatnoma oʻsimliklar karantini davlat inspektori __________________________________________________ tomonidan___________________________________________________________________________(F.I.O.)20_____ yil “______” _______________da kelib tushgan ______-son xabarnomaga asosan mahsulot egasi (yoki uning vakili) ____________________________________ ishtirokida _______________________ bojxona hujjatiga binoan olib kelingan________________(F.I.O.)________________________________________________________________________________________________________________ga(mahsulot nomi)nisbatan oʻtkazilgan koʻrik natijasida aniqlangan qonunchilik hujjatlari talablariga nomuvofiqligi toʻgʻrisida tuzildi. Koʻrik davomida mineral oʻgʻitlar va oʻsimliklarni himoya qilishda foydalaniladigan kimyoviy vositalarning Oʻzbekiston Respublikasi hududiga olib kirilishida qonunchilik hujjatlari talablari boʻyicha quyidagi nomuvofiqliklar aniqlandi (tegishlisi belgilanadi):Mineral oʻgʻitlar va/yoki oʻsimliklarni himoya qilishda foydalaniladigan kimyoviy vositalarni olib kirish uchun:□ruxsatnoma mavjud emas;□ruxsatnoma amal qilish muddati oʻtgan;□roʻyxatga olingan guvohnomada koʻrsatilgan qoʻllash doirasi mineral oʻgʻitlar va/yoki oʻsimliklarni himoya qilishda foydalaniladigan kimyoviy vositalarning oʻram-quti va yorligʻidagi matnga mos emas;□olib kirish taqiqlangan mineral oʻgʻitlar va/yoki oʻsimliklarni himoya qilishda foydalaniladigan kimyoviy vositalar roʻyxatiga kiritilgan mahsulot;□import qilinishi rejalashtirilgan mahsulotning Oʻzbekiston Respublikasi hududiga kirib kelgan davrdan yaroqlilik muddati olti oydan kam;□ bir lot (partiya) raqamida olib kirilgan mineral oʻgʻitlar va/yoki oʻsimliklarni himoya qilishda foydalaniladigan kimyoviy vositalar haqida koʻrsatilgan maʼlumotlar bilan yukning yaxlitligi nomuvofiq (yukning turi, soni, miqdori va boshqa);□laboratoriya ekspertizasi xulosasida davlat roʻyxatiga olinganlik toʻgʻrisida guvohnomada belgilangan tarkibga nomuvofiq deb baholangan;□ roʻyxatga olingan guvohnomada koʻrsatilgan qoʻllash doirasi mineral oʻgʻitlar va/yoki oʻsimliklarni himoya qilishda foydalaniladigan kimyoviy vositalarning oʻram-quti va yorligʻidagi matnga mos emas;□talabgor tomonidan har bir qadogʻiga raqamli markirovkalanmaganda*;□transport vositalarining tashqi qismi, muhrlanmagan joylarida mineral oʻgʻitlar va/yoki oʻsimliklarni himoya qilishda foydalaniladigan kimyoviy vositalarni yashirin olib kirish holatlari aniqlangan.* 2026-yil 1-maydan amal qiladi.Yuqoridagi nomuvofiqliklarga binoan ushbu dalolatnomada koʻrsatilgan mahsulot reeksport tartibida olib chiqib ketilsin.Eslatma. Vazirlar Mahkamasining 2024-yil 5-avgustdagi 481-son qarori bilan tasdiqlangan Mineral oʻgʻitlarni va oʻsimliklarni himoya qilish uchun foydalaniladigan kimyoviy vositalarni Oʻzbekiston Respublikasiga olib kirishda koʻrikdan oʻtkazish, oʻrganish va tahlil qilish tartibi toʻgʻrisidagi nizomning 11, 17, 20, 38, 39-bandlaridagi mahsulotni reeksport tartibida olib chiqib ketish bilan bogʻliq qoidalariga rioya qilinishi lozim.Oʻsimliklar karantini davlat inspektori:________________________________________________________(imzo)(F.I.O.)Mahsulot egasi________________________________________________________(yoki uning vakili):(imzo)(F.I.O.)”. 31. Vazirlar Mahkamasining “Umumiy ovqatlanish, mehmonxona va turoperatorlik xizmatlarini koʻrsatuvchi tadbirkorlik subyektlarini ragʻbatlantirish va ularning qonuniy ishlashi uchun qoʻshimcha shart-sharoitlar yaratish chora-tadbirlari toʻgʻrisida” 2024-yil 7-noyabrdagi 745-son qarorida: a) nomidagi “Umumiy ovqatlanish, mehmonxona va turoperatorlik xizmatlarini koʻrsatuvchi tadbirkorlik subyektlarini” soʻzlari “Tadbirkorlik subyektlarini” soʻzlari bilan almashtirilsin; b) 1-bandda: quyidagi mazmundagi uchinchi xatboshi bilan toʻldirilsin: “Chorvachilik va parrandachilik xoʻjaliklariga budjetga toʻlangan qoʻshilgan qiymat soligʻining bir qismini qaytarish tartibi toʻgʻrisidagi vaqtinchalik nizom 11-ilovaga muvofiq”; uchinchi xatboshi toʻrtinchi xatboshi deb hisoblansin; toʻrtinchi xatboshi quyidagi tahrirda bayon etilsin: “Umumiy ovqatlanish korxonalari hamda qishloq xoʻjaligi mahsulotlarini eksport qiluvchi korxonalar tomonidan jismoniy shaxslardan qishloq xoʻjaligi mahsulotlari naqd pulga xarid qilinganda, kirim hujjatlarini elektron shaklda rasmiylashtirish tartibi toʻgʻrisidagi nizom 2-ilovaga muvofiq tasdiqlansin”; v) 1-ilovada: 2-bandning beshinchi xatboshisi quyidagi tahrirda bayon etilsin: “tadbirkorlik subyekti — soliq organlari maʼlumotlar bazasiga muvofiq aniqlangan, soliq davrida turoperatorlik yoki mehmonxona xizmatlarini koʻrsatishdan tushgan umumiy tushumi jami tovarlarni (xizmatlarni) realizatsiya qilishdan olingan daromadining kamida 90 foizi hamda umumiy ovqatlanish xizmatlarini koʻrsatishdan tushgan umumiy tushum jami tovarlarni (xizmatlarni) realizatsiya qilishdan olingan daromadining kamida 80 foizini tashkil qiladigan tadbirkorlik subyektlari”; 4-band quyidagi mazmundagi xatboshi bilan toʻldirilsin: “Umumiy ovqatlanish xizmatlarini koʻrsatuvchi tadbirkorlik subyektlariga toʻlangan qoʻshilgan qiymat soligʻining bir qismini qaytarishda, mazkur subyektlar tomonidan tovarlar (xizmatlar) uchun toʻlovlar marketpleyslar orqali qabul qilinganda, ushbu toʻlovlar naqd pulsiz toʻlovga tenglashtiriladi”; 8-band quyidagi tahrirda bayon etilsin: “8. Tadbirkorlik subyektlarining tovar aylanmasi va toʻlangan soliqning bir qismi quyidagi mezonlar inobatga olingan holda avtomatlashtirilgan dastur orqali aniqlanadi: tadbirkorlik subyektlarining oylik jami tovar aylanmasi hajmida turoperatorlik va mehmonxona xizmatlarining umumiy ulushi ushbu faoliyat turlariga mos keluvchi Mahsulotlar (tovar va xizmatlar) yagona elektron milliy katalogidagi kodlar (keyingi oʻrinlarda — identifikatsiya kodi) boʻyicha elektron hisobvaraq-faktura, onlayn nazorat-kassa texnikasi va elektron tijorat platformalari (marketpleys) orqali shakllantirilgan chek maʼlumotlari asosida aniqlanganda, 90 foiz va undan ortiq boʻlishi; umumiy ovqatlanish xizmatlarining oylik jami tovar aylanmasi hajmida umumiy ulushi ushbu faoliyat turlariga mos keluvchi identifikatsiya kodi boʻyicha elektron hisobvaraq-faktura, onlayn nazorat-kassa texnikasi va elektron tijorat platformalari (marketpleys) orqali shakllantirilgan chek maʼlumotlari asosida aniqlanganda, 80 foiz va undan ortiq boʻlishi; soliq organlarida mavjud maʼlumotlar asosida umumiy ovqatlanish sohasidagi tadbirkorlik subyektlarida oylik tovar aylanmasining naqd pulsiz qismi 60 foizgacha yoki 60 foiz va undan yuqori boʻlishi; ushbu Vaqtinchalik nizom talablariga asosan tadbirkorlik subyektining hisobot oyida hisoblangan soliq summasiga nisbatan toʻlangan soliq summasi”; 12-band quyidagi tahrirda bayon etilsin: “12. Tadbirkorlik subyektlariga toʻlangan soliqning bir qismi quyidagi shartlar toʻliq bajarilganda avtomatik ravishda qaytariladi. hisobot davrida taqdim etilgan soliq hisobotiga muvofiq hisoblangan soliq ushbu hisobot davrining 1-sanasidan 20-sanasiga qadar budjetga toʻliq toʻlanganda, bunda hisobot davridan oldingi oylarda ortiqcha toʻlangan soliq summasi ham inobatga olinadi; hisobot davrida turoperatorlik yoki mehmonxona xizmatlarini koʻrsatish boʻyicha umumiy tovar aylanmasi jami tovar aylanmasining 90 foizidan kam boʻlmaganda; hisobot davrida umumiy ovqatlanish xizmatlari boʻyicha umumiy tovar aylanmasi jami tovar aylanmasining 80 foizidan kam boʻlmaganda; Bunda turoperatorlik xizmatlarini koʻrsatuvchi tadbirkorlik subyektlarining koʻrsatilgan xizmatlar uchun chet el valyutasidagi tushumlari barcha tovarlarni va xizmatlarni realizatsiya qilishdan olingan tushumning kamida 80 foizini tashkil etganda, toʻlangan soliqning bir qismi qaytariladi”; quyidagi mazmundagi 161-band bilan toʻldirilsin: “161. Elektron hisobvaraq-fakturalarda, nazorat-kassa texnikasi cheklarida yoki elektron tijorat platformalarida (marketpleys) faoliyatning oʻziga xos xususiyatlariga va amalga oshiriladigan turlariga muvofiq boʻlgan identifikatsiya kodlarining toʻgʻri aks ettirilishiga tadbirkorlik subyektlari masʼul va javobgar hisoblanadi”; g) quyidagi mazmundagi 11-ilova bilan toʻldirilsin: 1. Ushbu Vaqtinchalik nizom chorvachilik va parrandachilik xoʻjaliklariga ular tomonidan hisobot davrida toʻlangan qoʻshilgan qiymat soligʻining (keyingi oʻrinlarda — soliq) bir qismini qaytarish tartibini belgilaydi. Vaqtinchalik nizom qoidalari aniqlashtirilgan soliq hisoboti taqdim etilishi natijasida hosil boʻlgan ortiqcha toʻlov summasiga nisbatan tatbiq etilmaydi. Vaqtinchalik nizom 2028-yil 1-yanvarga qadar amal qiladi. 2. Ushbu Vaqtinchalik nizom maqsadlarida quyidagi asosiy tushunchalar qoʻllanadi: avtomatlashtirilgan dastur — chorvachilik va parrandachilik xoʻjaliklariga toʻlangan soliqning bir qismini qaytarish yoki qaytarishni rad etish asoslarini tekshiradigan, Oʻzbekiston Respublikasi Iqtisodiyot va moliya vazirligi Davlat moliyasini boshqarishning axborot tizimiga (keyingi oʻrinlarda — DMBAT) integratsiya qilingan Soliq qoʻmitasining avtomatlashtirilgan dasturi; yirik va mayda shoxli mollar — yuridik shaxslar tomonidan saqlanadigan (parvarish qilinadigan) va urchitiladigan uy hayvonlari — qoramol, qoʻy va echki; Gʻaznachilik — Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasi (keyingi oʻrinlarda — Gʻaznachilik); chorvachilik va parrandachilik xoʻjaliklari — mulk yoki ijara huquqi asosida foydalaniladigan yer uchastkalariga ega boʻlgan, soliq davrida oʻzida ishlab chiqarilgan yirik va mayda shoxli mollar goʻshti, suti hamda parranda (tovuq, bedana, oʻrdak, gʻoz, kurka va tuyaqush) goʻshti va tuxumini realizatsiya qilishdan tushgan umumiy tushum jami tovarlarni (xizmatlarni) realizatsiya qilishdan olgan daromadining kamida 90 foizini tashkil qiladigan chorvachilik va parrandachilik xoʻjaliklari boʻlgan yuridik shaxslar. 3. Chorvachilik va parrandachilik xoʻjaliklarining faoliyat turi Iqtisodiy faoliyat turlarining umumdavlat tasniflagichi asosida aniqlanadi. 4. Sanoatda qayta ishlangan goʻsht, sut hamda parranda goʻshti va tuxumi uchun toʻlangan soliqning bir qismi qaytarib berilmaydi. 5. 2025-yil 1-apreldan boshlab chorvachilik va parrandachilik xoʻjaliklariga (keyingi oʻrinlarda — tadbirkorlik subyektlari) ushbu Vaqtinchalik nizom talablaridan kelib chiqib toʻlangan soliqning 50 foizi respublika budjetidan qaytariladi. 6. Toʻlangan soliqning bir qismi ushbu Vaqtinchalik nizomga ilovada keltirilgan sxemaga muvofiq qaytariladi. 7. Tadbirkorlik subyektlari Oʻzbekiston Respublikasi Soliq kodeksining 80-moddasiga asosan soliq hisobotida jami tovarlarni (xizmatlarni) realizatsiya qilish boʻyicha aylanmalarni amalga oshirayotgan faoliyat turi boʻyicha ajratib koʻrsatadi. 8. Tadbirkorlik subyekti soliq hisobotini taqdim etgandan soʻng, lekin uch oydan kechiktirmasdan toʻlangan soliqning bir qismini qaytarish uchun murojaat qilishga haqli. Toʻlangan soliqning bir qismini qaytarish uchun murojaat avtomatlashtirilgan dastur orqali koʻrib chiqiladi. 9. Tadbirkorlik subyekti tomonidan kamaytirish uchun taqdim etilgan aniqlashtirilgan hisobot berish orqali toʻlangan soliq summasi oʻzgargan taqdirda, kamaygan summaga mutanosib ravishda soliqning qaytarilgan qismi budjetga toʻlanishi shart. 10. Tadbirkorlik subyektlarining tovar aylanmasi va toʻlangan soliqning bir qismi quyidagi mezonlar inobatga olingan holda avtomatlashtirilgan dastur orqali aniqlanadi: mulk yoki ijara huquqlari asosida foydalaniladigan yer uchastkalariga ega ekanligi; soliq davrida oʻzida ishlab chiqarilgan yirik va mayda shoxli mollar goʻshti, suti hamda parranda (tovuq, bedana, oʻrdak, gʻoz, kurka va tuyaqush) goʻshti va tuxumini realizatsiya qilishdan umumiy tushum Mahsulotlar (tovar va xizmatlar) yagona elektron milliy katalogidagi kodlar boʻyicha elektron hisobvaraq-faktura, onlayn nazorat-kassa texnikasi va elektron tijorat platformalari (marketpleys) orqali shakllantirilgan chek maʼlumotlari asosida aniqlanganda, jami tovarlarni (xizmatlarni) realizatsiya qilishdan olingan daromadning 90 foizi va undan ortiq boʻlishi; ushbu Vaqtinchalik nizom talablariga asosan tadbirkorlik subyektining hisobot oyida hisoblangan soliq summasiga nisbatan toʻlangan soliq summasi. 11. Avtomatlashtirilgan dastur orqali tadbirkorlik subyektining ushbu Vaqtinchalik nizomda belgilangan koʻrsatkichlari aniqlangandan soʻng soliq organining xulosasi shakllantiriladi va tadbirkorlik subyektining murojaati asosida bir ish kuni ichida avtomatlashtirilgan dastur orqali soliq organining xulosasi Gʻaznachilikka yuboriladi. 12. Gʻaznachilik avtomatlashtirilgan dastur orqali soliq organining xulosasi asosida bir ish kuni ichida tadbirkorlik subyektining bankdagi asosiy hisobvaragʻiga toʻlangan soliqning bir qismini milliy valyutada oʻtkazib beradi. Bunda tadbirkorlik subyektining soliqlar, moliyaviy sanksiyalar va penyalar boʻyicha qarzdorligi mavjud boʻlsa, toʻlangan soliqning bir qismi birinchi navbatda ushbu qarzlarni soʻndirishga yoʻnaltiriladi. Gʻaznachilik tadbirkorlik subyektining bankdagi asosiy hisobvaragʻiga oʻtkazib berilgan toʻlangan soliqning bir qismi toʻgʻrisidagi maʼlumotlarni DMBAT orqali avtomatlashtirilgan dasturga yuboradi. 13. Mazkur Vaqtinchalik nizomga asosan elektron hisobvaraq-faktura va onlayn nazorat-kassa cheklariga oʻzgartirilayotgan summa boʻyicha qaytarib olingan soliq summasining tegishli qismi budjetga toʻliq toʻlangandan soʻng tuzatish kiritiladi. 14. Tadbirkorlik subyektlariga toʻlangan soliqning bir qismi quyidagi shartlar toʻliq bajarilganda avtomatik ravishda qaytariladi: mulk yoki ijara huquqi asosida foydalaniladigan yer uchastkalariga ega boʻlganda; hisobot davrida taqdim etilgan soliq hisobotiga muvofiq hisoblangan soliq ushbu hisobot davrining 1-sanasidan 20-sanasiga qadar budjetga toʻliq toʻlanganda, bunda hisobot davridan oldingi oylarda ortiqcha toʻlangan soliq summasi ham inobatga olinadi; hisobot davrida oʻzida ishlab chiqarilgan yirik va mayda shoxli mollar goʻshti, suti hamda parranda (tovuq, bedana, oʻrdak, gʻoz, kurka va tuyaqush) goʻshti va tuxumini realizatsiya qilishdan umumiy tushum jami tovarlarni (xizmatlarni) realizatsiya qilishdan olgan daromadning kamida 90 foizini tashkil qilganda; hisobvaraq-fakturalarda yoki nazorat-kassa texnikasi cheklarida realizatsiya qilingan tovarlar (xizmatlar) nomenklaturasi hamda faoliyatning oʻziga xos xususiyatlariga yoki amalga oshiriladigan turlariga muvofiq boʻlgan identifikatsiya kodlari aks ettirilgan qismiga nisbatan. 15. Ushbu Vaqtinchalik nizomning 14-bandida nazarda tutilgan shartlar bajarilmagan taqdirda, tadbirkorlik subyektlariga toʻlangan soliqning bir qismini qaytarish avtomatik ravishda rad etiladi. 16. Soliq organi toʻlangan soliqning bir qismini qaytarishni rad etish toʻgʻrisida xulosa berganda, bu haqida avtomatlashtirilgan dastur orqali bir ish kuni ichida soliq toʻlovchining shaxsiy kabinetiga soliqning bir qismini qaytarishni rad etishning asoslantirilgan sabablari koʻrsatilgan holda xabarnoma yuboriladi. 17. Tadbirkorlik subyekti soliq summasini qaytarishni rad etish toʻgʻrisidagi xulosa yuzasidan qonunchilik hujjatlarida belgilangan tartibda yuqori turuvchi organga yoki sudga shikoyat qilishga haqli. 18. Tadbirkorlik subyektlari tomonidan toʻlangan soliqning bir qismini asossiz qaytarib olish (yolgʻon maʼlumotlar taqdim qilish, hujjatlarni soxtalashtirish) holatlari aniqlanganda, asossiz qaytarib olingan summa belgilangan tartibda penya hisoblagan holda budjetga undiriladi. 19. Elektron hisobvaraq-fakturalarda, nazorat-kassa texnikasi cheklarida yoki elektron tijorat platformalarida (marketpleys) faoliyatning oʻziga xos xususiyatlariga va amalga oshiriladigan turlariga muvofiq boʻlgan identifikatsiya kodlarining toʻgʻri aks ettirilishiga tadbirkorlik subyektlari masʼul va javobgar hisoblanadi. 20. Ushbu Vaqtinchalik nizom talablarini buzgan shaxslar qonunchilik hujjatlarida belgilangan tartibda javob beradilar. BosqichlarSubyektlarChora-tadbirlarMuddatlar1-bosqichTadbirkorlik subyektiToʻlangan qoʻshilgan qiymat soligʻining (QQS) bir qismini qaytarib olish uchun mobil ilova yoki my.soliq.uz orqali murojaat qiladi.QQS hisobotini taqdim etish muddatidan soʻng, lekin 3 oydan kechiktirmasdan2-bosqichAvtomatlashtirilgan axborot tizimiToʻlangan QQSning bir qismini qaytarish hisobot davrida tadbirkorlik subyektining shaxsiy hisobvaragʻida hisoblangan soliq summasiga nisbatan toʻlangan QQS summasini hisob-kitob qiladi.Har oyning 25 sanasigacha3-bosqichSoliq organiTadbirkorlik subyektining murojaati asosida dastur orqali soliq organining toʻlangan QQSning bir qismini qaytarish boʻyicha xulosasini avtomatik ravishda Gʻaznachilikka yuboradi.Bir ish kunida4-bosqichGʻaznachilikRespublika budjetida ushbu maqsadlar uchun moʻljallangan mablagʻlar doirasida (yetarli mablagʻlar mavjud boʻlganda) avtomatik tarzda soliq summasini soliq toʻlovchining bank hisobvaragʻiga oʻtkazadi.Bunda tadbirkorlik subyektida soliqlar, moliyaviy sanksiyalar va penyalar boʻyicha qarzdorligi mavjud boʻlsa, toʻlangan soliqning bir qismi birinchi navbatda ushbu qarzlarni soʻndirishga yoʻnaltiriladi.Bir ish kunida”; d) 2-ilovada: nomi quyidagi tahrirda bayon etilsin: “Umumiy ovqatlanish korxonalari hamda qishloq xoʻjaligi mahsulotlarini eksport qiluvchi korxonalar tomonidan jismoniy shaxslardan qishloq xoʻjaligi mahsulotlari naqd pulga xarid qilinganda, kirim hujjatlarini elektron shaklda rasmiylashtirish tartibi toʻgʻrisidagi nizom”; 1-band quyidagi tahrirda bayon etilsin: “1. Ushbu Nizom umumiy ovqatlanish korxonalari hamda qishloq xoʻjaligi mahsulotlarini eksport qiluvchi korxonalar jismoniy shaxslardan qishloq xoʻjaligi mahsulotlarini naqd pulga xarid qilganda, kirim hujjatlarini elektron shaklda rasmiylashtirish tartibini belgilaydi”; 2-bandning toʻrtinchi xatboshisi quyidagi tahrirda bayon etilsin: “xaridor — hisobot davrida umumiy ovqatlanish xizmatlarini koʻrsatishdan tushgan tushumi jami tovarlarni (xizmatlarni) realizatsiya qilishdan olingan daromadlarning kamida 90 foizini tashkil etadigan umumiy ovqatlanish korxonalari, shuningdek, qishloq xoʻjaligi mahsulotlarini eksport qiluvchi korxonalar (keyingi oʻrinlarda — eksport qiluvchi korxonalar)”; 6-band quyidagi tahrirda bayon etilsin: “6. Xaridorlar qishloq xoʻjaligi mahsulotlarini bevosita umumiy ovqatlanish mahsulotlarini tayyorlash, eksport qiluvchi korxonalar qishloq xoʻjaligi mahsulotlarini eksport qilish maqsadida sotuvchilardan naqd pulga xarid qilganda, mazkur Nizomga ilovaga muvofiq elektron shakldagi dalolatnomani soliq toʻlovchining shaxsiy kabineti yoki soliq organlarining maxsus mobil ilovasi orqali shakllantiradi”; 9-band quyidagi tahrirda bayon etilsin: “9. Dalolatnomada quyidagi maʼlumotlar aks ettiriladi: hujjat raqami va sanasi; umumiy ovqatlanish korxonasi hamda eksport qiluvchi korxonaning STIR va nomi; sotuvchining shaxsiy identifikatsiya raqami (ixtiyoriy ravishda); mahsulotlar (tovar va xizmatlar) yagona elektron milliy katalogi boʻyicha mahsulot nomi va identifikatsiya kodi; mahsulotning oʻlchov birligi, miqdori, narxi va qiymati. Bunda hujjat raqami va sanasi, umumiy ovqatlanish korxonasi hamda eksport qiluvchi korxonaning barcha maʼlumotlari hamda qishloq xoʻjaligi mahsulotining qiymati avtomatik tarzda shakllantiriladi”; ilova quyidagi tahrirda bayon etilsin: ___________________________________(hujjat raqami)(rasmiylashtirilgan sana)STIR:Nomi:Sotuvchi JSHSHIR*:Quyidagi qishloq xoʻjaligi mahsulotlari xarid qilindi:T/rMahsulot nomi va identifikatsiya kodi(Mahsulotlar (tovar va xizmatlar) yagona elektron milliy katalogi boʻyicha)Oʻlchov birligiMiqdoriNarxiQiymati1.2.3....Jami:* Ixtiyoriy ravishda toʻldiriladi.QR-kod”. 1. Vazirlar Mahkamasining “Oʻrta maxsus, kasb-hunar taʼlimi muassasalari oʻquvchilari oʻqishini koʻchirish, qayta tiklash va oʻqishdan chetlashtirish tartibini takomillashtirish haqida” 2012-yil 29-dekabrdagi 367-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasi Madaniyat vazirligi faoliyatini tashkil etish toʻgʻrisida” 2017-yil 15-fevraldagi PQ-2778-son qarori)” 2017-yil 11-maydagi 270-son qaroriga 1-ilovaning 44-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida” 2017-yil 14-martdagi PQ-2833-son qarori)” 2017-yil 16-iyundagi 385-son qaroriga 1-ilovaning 11-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Jismoniy tarbiya va sport sohasida davlat boshqaruvi tizimini tubdan takomillashtirish chora-tadbirlari toʻgʻrisida” 2018-yil 5-martdagi PF-5368-son Farmoni va Oʻzbekiston Respublikasi Prezidentining “Oʻzbekiston Respublikasi Jismoniy tarbiya va sport vazirligini tashkil etish toʻgʻrisida” 2018-yil 5-martdagi PQ-3583-son qarori)” 2018-yil 5-iyuldagi 508-son qaroriga 1-ilovaning 22-bandi. 5. Vazirlar Mahkamasining “Oʻzbekiston Respublikasi Iqtisodiyot va sanoat vazirligi tizimidagi tashkilotlar faoliyatini samarali tashkil etish chora-tadbirlari toʻgʻrisida” 2019-yil 24-iyundagi 521-son qarori. 6. Vazirlar Mahkamasining “Davlat boshqaruvi va mahalliy davlat hokimiyati organlarida xizmat avtotransport vositalaridan foydalanish tizimini tubdan takomillashtirish chora-tadbirlari toʻgʻrisida” 2021-yil 29-apreldagi 258-son qaroriga 4-ilovaning 35-bandi. 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 298-bandi.